qundao/data-zh-poetry huggingface dataset:
送友至飞云渡
作者：林亮功
朝代：宋

五里风涛路，人烟隔岸洲。去帆攲绿水，别棹会中流。西岘钟声晓，东山塔影浮。何人有机事，惊起一沙鸥。
送友至飞云渡
作者：林亮功
朝代：宋

五里风涛路，人烟隔岸洲。
去帆欹绿水，别棹会中流。
西岘钟声晓，东山塔影浮。
何人有机事，惊起一沙鸥。
湖州溪舍
作者：林人隠
朝代：宋

茅舍枕寒溪，出門煙翠齊。
曉林過栗鼠，秋草伏莎雞。
村酒大書字，山蔬小作畦。
落然人寂歷，野迥白雲低。
湖州溪舍
作者：林人隠
朝代：宋
体裁：五言律诗

茅舍枕寒溪，出门烟翠齐。晓林过栗鼠，秋草伏莎鸡。村酒大书字，山蔬小作畦。落然人寂历，野迥白云低。
菁江
作者：林人隠
朝代：宋

浮跡東西浙，大江長短亭。
潮來遠水白，雨過亂峰青。
春夜夢無定，天寒酒易醒。
回橈下江渚，杜若滿沙汀。
菁江
作者：林人隠
朝代：宋
体裁：五言律诗

浮迹东西浙，大江长短亭。潮来远水白，雨过乱峰青。春夜梦无定，天寒酒易醒。回桡下江渚，杜若满沙汀。
刘阮祠
作者：林仰
朝代：宋
体裁：七言绝句

深树冥冥一径风，溪流应与十洲通。仙家日月无人识，只爱桃花二月红。
劉阮祠
作者：林仰
朝代：宋

深樹冥冥一徑風，溪流應與十洲通。
仙家日月無人識，只愛桃花二月紅。
少年游（早行）
作者：林仰
朝代：宋
体裁：词

霁霞散晓月犹明。疏木挂残星。山径人稀，翠萝深处，啼鸟两三声。霜华重迫驼裘冷，心共马蹄轻。十里青山，一溪流水，都做许多情。
少年遊
作者：林仰
朝代：宋

霽霞散曉月猶明。疏木掛殘星。山徑人稀，翠蘿深處，啼鳥兩三聲。霜華重迫駝裘冷，心共馬蹄輕。十里青山，一溪流水，都做許多情。
赴官武康投宿客邸作
作者：林仰
朝代：宋
体裁：七言绝句

巾子山头一枕风，皇华亭下水连空。山灵不用回俗驾，傥有田园吾欲东。
赴官武康投宿客邸作
作者：林仰
朝代：宋

巾子山頭一枕風，皇華亭下水連空。
山靈不用回俗駕，儻有田園吾欲東。
金台寺
作者：林仰
朝代：宋
体裁：七言律诗

苍藓沿阶走细泉，青松翠竹照华轩。高人倦作金毛吼，旅客来参玉版禅。暖日迟迟晞宿露，微风淡淡逐寒烟。茶瓯香秘蒲团稳，始觉林泉思邈然。
金臺寺
作者：林仰
朝代：宋

蒼蘚沿階走細泉，青松翠竹照華軒。
高人倦作金毛吼，旅客來參玉版禪。
暖日遲遲晞宿露，微風淡淡逐寒烟。
茶甌香秘蒲團穩，始覺林泉思邈然。
題石橋
作者：林仰
朝代：宋

空山風露洗秋容，萬里陰晴此夕同。
袖取碧巖邀月手，石橋來謁化人宮。
题石桥
作者：林仰
朝代：宋
体裁：七言绝句

空山风露洗秋容，万里阴晴此夕同。袖取碧岩邀月手，石桥来谒化人宫。
虎溪二首
作者：林仲嘉
朝代：宋

山阔青连海，溪长绿绕城。规模唐故郡，弦诵鲁诸生。白日经檐短，风霜吹客衣。梅梢惊岁晚，沙际看春归。
虎溪二首·其一
作者：林仲嘉
朝代：宋

山闊青連海，溪長綠繞城。
規模唐故郡，弦誦魯諸生。
虎溪二首·其一
作者：林仲嘉
朝代：宋
体裁：五言绝句

山阔青连海，溪长绿绕城。规模唐故郡，弦诵鲁诸生。
虎溪二首·其二
作者：林仲嘉
朝代：宋

白日經檐短，風霜路客衣。
梅梢驚歲晚，沙際看春歸。
虎溪二首·其二
作者：林仲嘉
朝代：宋

白日经檐短，风霜吹客衣。梅梢惊岁晚，沙际看春归。
虎溪二首·其二
作者：林仲嘉
朝代：宋

白日经檐短，风霜路客衣。
梅梢惊岁晚，沙际看春归。
出疆
作者：林仲虎
朝代：宋

去时不敢留姓名，一身万里鸿毛轻。征鞭不返长淮水，正恐来者愁此行。吁嗟此行良独难，出门儿女更辛酸。平生崛强身是胆，自许虎口能生还。犬羊异种犹人类，惟有肝胆倾相示。此语历历端不诬，毕竟言之无二意。从前鸥鹭奋不飞，机心一动成惊疑。愿言嘻嗑啖儿齿，直到齿落儿不知。
出疆
作者：林仲虎
朝代：宋

去时不敢留姓名，一身万里鸿毛轻。
征鞭不返长淮水，正恐来者愁此行。
吁嗟此行良独难，出门儿女更辛酸。
平生崛强身是胆，自许虎口能生还。
犬羊异种犹人类，惟有肝胆倾相示。
此语历历端不诬，毕竟言之无二意。
从前鸥鹭奋不飞，机心一动成惊疑。
愿言嘻嗑噉儿齿，直到齿落儿不知。
出疆
作者：林仲虎
朝代：宋

去時不敢留姓名，一身萬里鴻毛輕。
征鞭不返長淮水，正恐來者愁此行。
吁嗟此行良獨難，出門兒女更辛酸。
平生崛强身是膽，自許虎口能生還。
犬羊異種猶人類，惟有肝膽傾相示。
此語歷歷端不誣，畢竟言之無二意。
從前鷗鷺奮不飛，機心一動成驚疑。
願言嘻嗑噉兒齒，直到齒落兒不知。
句
作者：林仲雨
朝代：宋

万事不成嗟画虎，一官那得似驱羊。
句
作者：林仲雨
朝代：宋

萬事不成嗟畫虎，一官那得似驅羊。
感时
作者：林伯元
朝代：宋
体裁：七言绝句

旧谷新丝价未平，田苗一半属官青。白头老子面如鬼，倚杖开门见彗星。
感時
作者：林伯元
朝代：宋

舊穀新絲價未平，田苗一半屬官青。
白頭老子面如鬼，倚杖開門見彗星。
浯溪
作者：林伯成
朝代：宋

讀時方喜能戡亂，責備猶疑過頌功。
歸美縱來臣子事，誰歌宋德乃心同。
浯溪
作者：林伯成
朝代：宋
体裁：七言绝句

读时方喜能戡乱，责备犹疑过颂功。归美纵来臣子事，谁歌宋德乃心同。
蓝溪次曾状元韵
作者：林伯春
朝代：宋

羊肠路入最高峰，倦倚东风点瘦筇。
芳草有情春意远，青山依旧暮云重。
新来梵阁添奇观，前度诗人带老容。
寄我此身天地裏，梦回林杪一声钟。
蓝溪次曾状元韵
作者：林伯春
朝代：宋

羊肠路入最高峰，倦倚东风点瘦筇。芳草有情春意远，青山依旧暮云重。新来梵阁添奇观，前度诗人带老容。寄我此身天地里，梦回林杪一声钟。
藍溪次曾狀元韻
作者：林伯春
朝代：宋

羊腸路入最高峰，倦倚東風點瘦筇。
芳草有情春意遠，青山依舊暮雲重。
新來梵閣添奇觀，前度詩人带老容。
寄我此身天地裏，夢回林杪一聲鐘。
次韵竟宣圣林
作者：林伯显
朝代：宋
体裁：七言绝句

生民未有如夫子，好学皇泉最自强。功业当年虽坎壈，声名后世愈芬芳。
枕流軒
作者：林伯材
朝代：宋

誰在紅蓮陣裏行，泠泠飛玉抱山清。
幾番人世興亡夢，千古雲涯黯淡聲。
春暖蘚花隨雨到，夜深寒月落溪明。
倦懷一枕清涼地，斗藪塵埃羽翼生。
枕流轩
作者：林伯材
朝代：宋

谁在红莲阵裏行，泠泠飞玉抱山清。
几番人世兴亡梦，千古云涯黯淡声。
春暖藓花随雨到，夜深寒月落溪明。
倦怀一枕清凉地，斗薮尘埃羽翼生。
枕流轩
作者：林伯材
朝代：宋

谁在红莲阵里行，泠泠飞玉抱山清。几番人世兴亡梦，千古云涯黯淡声。春暖藓花随雨到，夜深寒月落溪明。倦怀一枕清凉地，斗薮尘埃羽翼生。
南鄉子
作者：林伯鎮
朝代：宋

彌誕秩初筵。催舞春雷雜管絃。驚破梅梢香噴雪，都緣。王母瑤池會列仙。殘臘嫩寒天。恰在正朝兩日前。攙借椒花先獻壽，新元。重數壬辰第一年。
鳳棲梧·蝶戀花
作者：林伯鎮
朝代：宋

破臘星迴春可數。天佑中興，嶽降神生再。造膝一言曾寤主，翱翔歷遍清華路。蓋代功名知自許。倦把州麾，小向琳宮任。早晚詔催歸禁署，致身宰相雙親具。
凤栖梧·蝶恋花·破腊星回春可数
作者：林伯镇
朝代：宋
体裁：词

破腊星回春可数。天佑中兴，岳降神生再。造膝一言曾寤主，翱翔历遍清华路。盖代功名知自许。倦把州麾，小向琳宫任。早晚诏催归禁署，致身宰相双亲具。
南乡子·弥诞秩初筵
作者：林伯镇
朝代：宋
体裁：词

弥诞秩初筵。催舞春雷杂管弦。惊破梅梢香喷雪，都缘。王母瑶池会列仙。残腊嫩寒天。恰在正朝两日前。搀借椒花先献寿，新元。重数壬辰第一年。
喜迁莺
作者：林伯镇
朝代：宋

百年卿族。更七叶桂籍，蝉联相续。早冠鳌峰，入持魁柄，却商野耕岩筑。搢绅望山瞻斗。勋业铭书金竹。倦陶冶，暂镜湖舒啸，琳宫休足。催促。归秉轴，须与君王，同享无疆福。缓访赤松，莫留绿野，宇县待公恢复。手把命圭堂印，腰束精镠寒玉。愿岁岁，看和羹梅绽，古阶槐绿。
喜迁莺
作者：林伯镇
朝代：宋
体裁：词

百年卿族。
更七叶桂籍，蝉联相续。
早冠鳌峰，入持魁柄，却商野耕岩筑。
搢绅望山瞻斗。
勋业铭书金竹。
倦陶冶，暂镜湖舒啸，琳宫休足。
催促。
归秉轴，须与君王，同享无疆福。
缓访赤松，莫留绿野，宇县待公恢复。
手把命珪堂印，腰束精鏐寒玉。
愿岁岁，看和羹梅绽，古阶槐绿。
喜迁莺·百年卿族
作者：林伯镇
朝代：宋

百年卿族。
更七叶桂籍，蝉联相续。
早冠鳌峰，入持魁柄，却商野耕岩筑。
搢绅望山瞻斗。
勋业铭书金竹。
倦陶冶，暂镜湖舒啸，琳宫休足。
催促。
归秉轴，须与君王，同享无疆福。
缓访赤松，莫留绿野，宇县待公恢复。
手把命珪堂印，腰束精镠寒玉。
愿岁岁，看和羹梅绽，古阶槐绿。
次韻竟宣聖林
作者：林伯顯
朝代：宋

生民未有如夫子，好學皇泉最自強。
功業當年雖坎壈，聲名後世愈芬芳。
彩云轩
作者：林俛
朝代：宋
体裁：七言律诗

沧海扬尘已几回，麻姑缓步此峰来。綵云缥缈闻仙乐，绿篆淋漓锁翠苔。仙境长留闲日月，飞仙宜号小蓬莱。凤箫鹤驭还相待，名籍今应在玉台。
彩雲軒
作者：林俛
朝代：宋

滄海揚塵已幾回，麻姑緩步此峰來。
綵雲縹緲聞仙樂，綠篆淋漓鎖翠苔。
仙境長留閑日月，飛仙宜號小蓬萊。
鳳簫鶴馭還相待，名籍今應在玉臺。
游罗浮
作者：林俛
朝代：宋

此日鹅城第一山，我来登览足清欢。心灰久不作春梦，食淡何须辍晚餐。宝积山中多佛刹，药槽峰外是仙坛。凭谁为扣葛翁诀，乞与当年九转丹。
游罗浮
作者：林俛
朝代：宋

此日鹅城第一山，我来登览足清欢。
心灰久不作春梦，食淡何须辍晚餐。
宝积山中多佛剎，药槽峰外是仙坛。
凭谁为扣葛翁诀，乞与当年九转丹。
遊羅浮
作者：林俛
朝代：宋

此日鵝城第一山，我來登覽足清歡。
心灰久不作春夢，食淡何須輟晚餐。
寶積山中多佛剎，藥槽峰外是仙壇。
憑誰爲扣葛翁訣，乞與當年九轉丹。
七夕
作者：林傑
朝代：宋

七夕今朝看碧霄，牽牛織女渡河橋。
家家乞巧望秋月，穿盡紅絲幾萬條。
王仙君壇
作者：林傑
朝代：宋

羽客已登雲路去，丹砂草木盡凋殘。
不知千歲歸何日，空使時人掃舊壇。
句
作者：林元仲
朝代：宋

原上卧龍無起日，柱頭化鶴見何年。
句
作者：林元仲
朝代：宋

原上卧龙无起日，柱头化鹤见何年。
客窗夜雨
作者：林元卿
朝代：宋

万里辞家春复秋，异乡何日梦刀头。业如献豕从渠笑，艺学屠龙只自羞。香尽一炉闻夜雨，灯残半壁数更筹。断肠不柰梧桐上，滴碎乡心点点愁。
客窗夜雨
作者：林元卿
朝代：宋

万里辞家春復秋，异乡何日梦刀头。
业如献豕从渠笑，艺学屠龙只自羞。
香尽一炉闻夜雨，灯残半壁数更筹。
断肠不柰梧桐上，滴碎乡心点点愁。
客窗夜雨
作者：林元卿
朝代：宋

萬里辭家春復秋，異鄉何日夢刀頭。
業如獻豕從渠笑，藝學屠龍只自羞。
香盡一爐聞夜雨，燈殘半壁數更籌。
斷腸不柰梧桐上，滴碎鄉心點點愁。
登十洲之一亭
作者：林元晉
朝代：宋

師帥勤民衆務修，挾晴領客過仙洲。
不緣感召豐年好，安得從容暇日遊。
人在湖山皆自得，政先倉廩百無憂。
老農不解君王意，却要朝輈爲少留。
登十洲之一亭
作者：林元晋
朝代：宋
体裁：七言律诗

师帅勤民众务修，挟晴领客过仙洲。不缘感召丰年好，安得从容暇日游。人在湖山皆自得，政先仓廪百无忧。老农不解君王意，却要朝辀为少留。
九日同出真珠园再用前韵
作者：林光宗
朝代：宋

来自清源葛已覃，君王问猎我犹堪。
百年耆旧如重见，九日登临得纵谈。
才子不知汾水上，仙人长在大江南。
明珠夜照应无数，要是层波更好探。
九日同出真珠園再用前韻
作者：林光宗
朝代：宋

來自清源葛已覃，君王問獵我猶堪。
百年耆舊如重見，九日登臨得縱談。
才子不知汾水上，仙人長在大江南。
明珠夜照應無數，要是層波更好探。
次韵奉酬赵校书子直
作者：林光宗
朝代：宋

雁塔新题墨未干，去年灯火向秋阑。
趣看天禄青藜杖，怕着王孙紫绮冠。
好在三山寻浩渺，何如一纸问平安。
觚棱皎月无人到，玉糁初成许共餐。
次韻奉酬趙校書子直
作者：林光宗
朝代：宋

雁塔新題墨未乾，去年燈火向秋闌。
趣看天祿青藜杖，怕著王孫紫綺冠。
好在三山尋浩渺，何如一紙問平安。
觚稜皎月無人到，玉糝初成許共餐。
芹斋诗
作者：林光宗
朝代：宋

春风芹下足迟留，白鸟平田忆旧游。
阅尽轩裳还过眼，读残书卷復从头。
偶逢隠几何须问，不到投簪便拟休。
平世声名如皦日，欲将何地置巢由。
芹齋詩
作者：林光宗
朝代：宋

春風芹下足遲留，白鳥平田憶舊遊。
閲盡軒裳還過眼，讀殘書卷復從頭。
偶逢隠几何須問，不到投簪便擬休。
平世聲名如皦日，欲將何地置巢由。
上何著作晉之
作者：林光朝
朝代：宋

曾向東南識大名，幾年懷想浙濤聲。
眾人欲殺定誰惜，與世不諧空自清。
浩氣養成天地小，宦情都付羽毛輕。
三山依約誅茅日，頭白歸來笑李生。
上何著作晋之
作者：林光朝
朝代：宋
体裁：七言律诗

曾向东南识大名，几年怀想浙涛声。众人欲杀定谁惜，与世不谐空自清。浩气养成天地小，宦情都付羽毛轻。三山依约诛茅日，头白归来笑李生。
东宫生日六首 其一 壬辰
作者：林光朝
朝代：宋

北阙云为堞，东明玉作宫。猗兰迎晓日，仙掌倚晴空。笙律随鸣凤，朝仪趁彩虹。黄麾初入仗，青桂自成丛。冠屦分前后，图书考异同。商盘如目击，羲画自心通。慈燕来三殿，驩谣在九功。长秋传夜饮，京兆报年丰。奕奕还嘉祐，绵绵想建隆。庶僚何所祝，再拜续维熊。
东宫生日六首 其三 甲午
作者：林光朝
朝代：宋

仙掌秋容媚，铜楼晓色迟。猗兰成汉殿，苞竹入周诗。鼎卜卿云合，郊禖彩仗移。隆兴乾道日，建武永平时。詹事开新府，长秋缀旧仪。礼经犹下问，易道本生知。世子家为法，文王我所师。诞弥重海润，清赏一天慈。九月黄金蕊，千龄白玉卮。遥闻三殿喜，高颂走天涯。
东宫生日六首 其二 癸巳
作者：林光朝
朝代：宋

昭代璿源远，高秋宝月前。神光浮蜀道，瑞气贯秦川。银榜应如旧，金茎若个边。龙楼清昼出，鹤禁彩云连。妙选衣冠薮，旁开道德渊。重爻分九六，曲礼尽三千。岁闰缘长历，霜清欲上弦。每看禖燕日，已入梦熊篇。沆瀣通三殿，笙鸾共一天。东明到西极，作颂自年年。
东宫生日六首 其五 丙申
作者：林光朝
朝代：宋

正气来嵩岱，祥光集斗牛。青葱开玉宇，髣髴见铜楼。盘错归三辅，沉潜在九畴。有光文字馆，仍系帝王州。钟鼓于胥乐，笙鸾独上浮。清台天似水，甲观月如钩。屡拜椒花夕，长逢桂叶秋。孝思维继舜，家法要从周。赋为游麟作，官因洗马留。愿同眉寿祝，使者敢停辀。
东宫生日六首 其六 丁酉
作者：林光朝
朝代：宋

仙掌晴烟外，龙楼晓日傍。汉图元自定，周历一何长。胄席缘三老，奎文在六章。高禖曾郁郁，乔桂自苍苍。冠屦来储禁，规模出上方。名官分庶子，说礼继高堂。娈彼黄花月，依然碧玉墙。至尊飞寿斝，太上引天香。景运千龄协，先秋九日凉。铜扉供帐少，俭德似君王。
东宫生日六首 其四 乙未
作者：林光朝
朝代：宋

应律随豳雅，旋杓建戌方。前星迎霁色，重日丽晨光。笙管青霞外，宫庭碧玉傍。本支周道盛，羽翼汉图昌。左右人皆正，刑名学未遑。编年听司马，说礼付高堂。天乐来三殿，人心系八荒。黄华秋更媚，皓月闰偏长。清赏新奎壁，承华旧典章。维熊千岁祝，英略似君王。
东宫生日六首·丁酉
作者：林光朝
朝代：宋

僊掌晴烟外，龙楼晓日傍。
汉图元自定，周历一何长。
胄席缘三老，奎文在六章。
高禖曾鬰鬰，乔桂自苍苍。
冠屦来储禁，规模出上方。
名官分庶子，说礼继高堂。
娈彼黄花月，依然碧玉墙。
至尊飞寿斝，太上引天香。
景运千龄协，先秋九日凉。
铜扉供帐少，俭德似君王。
东宫生日六首·丙申
作者：林光朝
朝代：宋

正气来嵩岱，祥光集斗牛。
青葱开玉宇，髣髴见铜楼。
盘错归三辅，沉潜在九畴。
有光文字馆，仍繫帝王州。
钟鼓于胥乐，笙鸾独上浮。
清台天似水，甲观月如鈎。
屡拜椒花夕，长逢桂叶秋。
孝思维继舜，家法要从周。
赋为游麟作，官因洗马留。
愿同眉寿祝，使者敢停辀。
东宫生日六首·乙未
作者：林光朝
朝代：宋

应律随豳雅，旋杓建戌方。
前星迎霁色，重日丽晨光。
笙管青霞外，宫庭碧玉傍。
本支周道盛，羽翼汉图昌。
左右人皆正，刑名学未遑。
编年听司马，说礼付高堂。
天乐来三殿，人心繫八荒。
黄华秋更媚，皓月闰偏长。
清赏新奎壁，承华旧典章。
维熊千岁祝，英略似君王。
东宫生日六首·壬辰
作者：林光朝
朝代：宋

北阙云为堞，东明玉作宫。
猗兰迎晓日，仙掌倚晴空。
笙律随鸣凤，朝仪趁彩虹。
黄麾初入仗，青桂自成丛。
冠屦分前后，图书考异同。
商盘如目击，羲画自心通。
慈燕来三殿，驩谣在九功。
长秋传夜饮，京兆报年丰。
奕奕还嘉佑，绵绵想建隆。
庶僚何所祝，再拜续维熊。
东宫生日六首·壬辰
作者：林光朝
朝代：宋

北阙云为堞，东明玉作宫。猗兰迎晓日，仙掌倚晴空。笙律随鸣凤，朝仪趁彩虹。黄麾初入仗，青桂自成丛。冠屦分前后，图书考异同。商盘如目击，羲画自心通。慈燕来三殿，驩谣在九功。长秋传夜饮，京兆报年丰。奕奕还嘉祐，绵绵想建隆。庶僚何所祝，再拜续维熊。昭代璿源远，高秋宝月前。神光浮蜀道，瑞气贯秦川。银榜应如旧，金茎若个边。龙楼清昼出，鹤禁彩云连。妙选衣冠薮，旁开道德渊。重爻分九六，曲礼尽三千。岁闰缘长历，霜清欲上弦。每看禖燕日，已入梦熊篇。沆瀣通三殿，笙鸾共一天。东明到西极，作颂自年年。仙掌秋容媚，铜楼晓色迟。猗兰成汉殿，苞竹入周诗。鼎卜卿云合，郊禖彩仗移。隆兴乾道日，建武永平时。詹事开新府，长秋缀旧仪。礼经犹下问，易道本生知。世子家为法，文王我所师。诞弥重海润，清赏一天慈。九月黄金蕊，千龄白玉卮。遥闻三殿喜，高颂走天涯。应律随豳雅，旋杓建戌方。前星迎霁色，重日丽晨光。笙管青霞外，宫庭碧玉傍。本支周道盛，羽翼汉图昌。左右人皆正，刑名学未遑。编年听司马，说礼付高堂。天乐来三殿，人心系八荒。黄华秋更媚，皓月闰偏长。清赏新奎壁，承华旧典章。维熊千岁祝，英略似君王。正气来嵩岱，祥光集斗牛。青葱开玉宇，髣髴见铜楼。盘错归三辅，沉潜在九畴。有光文字馆，仍系帝王州。钟鼓于胥乐，笙鸾独上浮。清台天似水，甲观月如钩。屡拜椒花夕，长逢桂叶秋。孝思维继舜，家法要从周。赋为游麟作，官因洗马留。愿同眉寿祝，使者敢停辀。仙掌晴烟外，龙楼晓日傍。汉图元自定，周历一何长。胄席缘三老，奎文在六章。高禖曾郁郁，乔桂自苍苍。冠屦来储禁，规模出上方。名官分庶子，说礼继高堂。娈彼黄花月，依然碧玉墙。至尊飞寿斝，太上引天香。景运千龄协，先秋九日凉。铜扉供帐少，俭德似君王。
东宫生日六首·甲午
作者：林光朝
朝代：宋

仙掌秋容媚，铜楼晓色迟。
猗兰成汉殿，苞竹入周诗。
鼎卜卿云合，郊禖彩仗移。
隆兴干道日，建武永平时。
詹事开新府，长秋缀旧仪。
礼经犹下问，易道本生知。
世子家为法，文王我所师。
诞弥重海润，清赏一天慈。
九月黄金蕊，千龄白玉巵。
遥闻三殿喜，高颂走天涯。
东宫生日六首·癸巳
作者：林光朝
朝代：宋

昭代璇源远，高秋宝月前。
神光浮蜀道，瑞气贯秦川。
银榜应如旧，金茎若箇边。
龙楼清昼出，鹤禁彩云连。
妙选衣冠薮，旁开道德渊。
重爻分九六，曲礼尽三千。
岁闰缘长历，霜清欲上弦。
每看禖燕日，已入梦熊篇。
沆瀣通三殿，笙鸾共一天。
东明到西极，作颂自年年。
丞相特进观文南阳公挽词
作者：林光朝
朝代：宋

一相频虚位，千龄要实才。
庙谟从此定，边锁未应开。
东阁尝先到，西州重一哀。
传家惟俭德，何处着楼台。
丞相特进观文南阳公挽词
作者：林光朝
朝代：宋

一相频虚位，千龄要实才。庙谟从此定，边锁未应开。东阁尝先到，西州重一哀。传家惟俭德，何处著楼台。
丞相特進觀文南陽公挽詞
作者：林光朝
朝代：宋

一相頻虛位，千齡要實才。
廟謨從此定，邊鎖未應開。
東閣嘗先到，西州重一哀。
傳家惟儉德，何處著樓臺。
九日同出真珠园再用前韵
作者：林光朝
朝代：宋
体裁：七言律诗

来自清源葛已覃，君王问猎我犹堪。百年耆旧如重见，九日登临得纵谈。才子不知汾水上，仙人长在大江南。明珠照夜应无数，要是层波更好探。
九日同出真珠園再用前韻
作者：林光朝
朝代：宋

來自清源葛已覃，君王問獵我猶堪。
百年耆舊如重見，九日登臨得縱談。
才子不知汾水上，仙人長在大江南。
明珠照夜應無數，要是層波更好探。
乞猫
作者：林光朝
朝代：宋
体裁：七言绝句

宁可时时被鼠煎，狂猫一夜不成眠。广南六月官军到，见说人家断火烟。
乞竹雞
作者：林光朝
朝代：宋

疏籬短短花枝闌，鳩婦不鳴天雨寒。
鳩婦離家三百日，亦有姊妹依故山。
黄糧不肯啄，欲去羽衣殘。
主人一見一憐汝，抱取東家竹雞來戲聚。
孤村落日不相識，各各哀鳴求其主。
兩鳥勿驚遽，低頭聽我語。
鳩婦入我家，必殺入我口。
牀頭瓶罌無餘粒，養汝一到十日後。
東堂數竹夾新蹊，兒童牢落惟愛一竹雞。
堂心有眢井，饑則哺其泥。
主人緣窗安浄几，丹碧相依安用此竹雞。
竹雞慎勿傍人飛，我屋三間沉白蟻。
乞竹鸡
作者：林光朝
朝代：宋

疏篱短短花枝阑，鸠妇不鸣天雨寒。
鸠妇离家三百日，亦有姊妹依故山。
黄粮不肯啄，欲去羽衣残。
主人一见一怜汝，抱取东家竹鸡来戏聚。
孤村落日不相识，各各哀鸣求其主。
两鸟勿惊遽，低头听我语。
鸠妇入我家，必杀入我口。
床头瓶罂无余粒，养汝一到十日后。
东堂数竹夹新蹊，儿童牢落惟爱一竹鸡。
堂心有眢井，饥则哺其泥。
主人缘窗安浄几，丹碧相依安用此竹鸡。
竹鸡慎勿傍人飞，我屋三间沉白蚁。
乞竹鸡
作者：林光朝
朝代：宋

疏篱短短花枝阑，鸠妇不鸣天雨寒。鸠妇离家三百日，亦有姊妹依故山。黄粮不肯啄，欲去羽衣残。主人一见一怜汝，抱取东家竹鸡来戏聚。孤村落日不相识，各各哀鸣求其主。两鸟勿惊遽，低头听我语。鸠妇入我家，必杀入我口。床头瓶罂无馀粒，养汝一到十日后。东堂数竹夹新蹊，儿童牢落惟爱一竹鸡。堂心有眢井，饥则哺其泥。主人缘窗安净几，丹碧相依安用此竹鸡。竹鸡慎勿傍人飞，我屋三间沉白蚁。
乞貓
作者：林光朝
朝代：宋

寧可時時被鼠煎，狂貓一夜不成眠。
廣南六月官軍到，見說人家斷火煙。
代陈季若上仓使
作者：林光朝
朝代：宋

大块始开凿，娲皇为补天。天平雷雨正，后稷诲之田。大浸十二岁，流金复七年。幸哉尧汤民，以手摩抚然。徂丘虐焰起，秦俗相焚煎。官租夺以半，饱食何夤缘。自从汉道昌，敦朴乃其先。初开常平议，聚粟如源泉。年登谷价贱，散以大农钱。旱潦或艰食，用之如转圜。悠悠百王心，皎皎三代前。井田日以坏，此法当磨镌。公侯希世珍，秀色媚长川。官学有根株，诵诗三百篇。风土无隐情，是为大夫贤。抟饭哺赤子，当食长尔怜。江东百万户，彫俗生春妍。持节闽岭初，有如病者痊。刘晏取予术，夷吾轻重权。义仓有粟腐，物价敢喧阗。斯助阜民政，南风吹五弦。昼日公侯门，客车动百千。下吏走尘土，从容愧执鞭。岂不随吹嘘，譬彼乘风船。长技非卓鲁，主德奚由宣。松竹伴孤吟，敢怀岁月迁。终酬国士知，未甘长弃捐。
代陈季若上仓使
作者：林光朝
朝代：宋

大块始开凿，娲皇为补天。
天平雷雨正，后稷诲之田。
大浸十二岁，流金復七年。
幸哉尧汤民，以手摩抚然。
徂丘虐焰起，秦俗相焚煎。
官租夺以半，饱食何夤缘。
自从汉道昌，敦朴乃其先。
初开常平议，聚粟如源泉。
年登谷价贱，散以大农钱。
旱潦或艰食，用之如转圜。
悠悠百王心，皎皎三代前。
井田日以坏，此法当磨镌。
公侯希世珍，秀色媚长川。
官学有根株，诵诗三百篇。
风土无隐情，是为大夫贤。
抟饭哺赤子，当食长尔怜。
江东百万户，雕俗生春妍。
持节闽岭初，有如病者痊。
刘晏取予术，夷吾轻重权。
义仓有粟腐，物价敢喧阗。
斯助阜民政，南风吹五絃。
昼日公侯门，客车动百千。
下吏走尘土，从容愧执鞭。
岂不随吹嘘，譬彼乘风船。
长技非卓鲁，主德奚由宣。
松竹伴孤吟，敢怀岁月迁。
终酬国士知，未甘长弃捐。
代陈季若上张帅
作者：林光朝
朝代：宋

一样官仪汉代新，乘时大手与经纶。东南自古衣冠地，桐柏山前淮水春。峨峨双阙昼烟横，玉箓金箱记姓名。况有曲江家旧渚，小虹桥外柳花轻。晋公当日只平淮，何事都人尚尔怀。客有昌黎韩吏部，独将大笔扫苍苔。长陪綵仗下蓬莱，万岁声中霁色开。自是北门须卧护，双旌迢递日边来。柳堤九曲暗青丝，画戟丛中昼影迟。传说姑苏新乐府，只缘太守例能诗。铜柱参天桂叶稠，公侯遗爱在南州。绳桥竹屋连溪曲，大贝明珠尽海头。骀荡春风散百城，钓鳌江上棹歌声。官军不遣征徭少，烧尽柴炉说太平。天边草木旧知名，为道潢池莫弄兵。野市旋收黄犊去，明时火急趁春耕。欲将玉律播平康，长见单于拜未央。相国正须如治郡，春风随处有甘棠。南墙钜竹拂青烟，正在空斋簿领前。欲向韩门借馀润，乞将白璧种蓝田。
代陈季若上张帅·其一
作者：林光朝
朝代：宋
体裁：七言绝句

一样官仪汉代新，乘时大手与经纶。东南自古衣冠地，桐柏山前淮水春。
代陈季若上张帅·其一〇
作者：林光朝
朝代：宋

南墙鉅竹拂青烟，正在空斋簿领前。
欲向韩门借余润，乞将白璧种蓝田。
代陈季若上张帅·其七
作者：林光朝
朝代：宋
体裁：七言绝句

骀荡春风散百城，钓鳌江上棹歌声。官军不遣征徭少，烧尽柴炉说太平。
代陈季若上张帅·其三
作者：林光朝
朝代：宋
体裁：七言绝句

晋公当日只平淮，何事都人尚尔怀。客有昌黎韩吏部，独将大笔扫苍苔。
代陈季若上张帅·其九
作者：林光朝
朝代：宋
体裁：七言绝句

欲将玉律播平康，长见单于拜未央。相国正须如治郡，春风随处有甘棠。
代陈季若上张帅·其二
作者：林光朝
朝代：宋
体裁：七言绝句

峨峨双阙昼烟横，玉箓金箱记姓名。况有曲江家旧渚，小虹桥外柳花轻。
代陈季若上张帅·其五
作者：林光朝
朝代：宋
体裁：七言绝句

柳堤九曲暗青丝，画戟丛中昼影迟。传说姑苏新乐府，只缘太守例能诗。
代陈季若上张帅·其八
作者：林光朝
朝代：宋
体裁：七言绝句

天边草木旧知名，为道潢池莫弄兵。野市旋收黄犊去，明时火急趁春耕。
代陈季若上张帅·其六
作者：林光朝
朝代：宋
体裁：七言绝句

铜柱参天桂叶稠，公侯遗爱在南州。绳桥竹屋连溪曲，大贝明珠尽海头。
代陈季若上张帅·其十
作者：林光朝
朝代：宋

南墙钜竹拂青烟，正在空斋簿领前。欲向韩门借馀润，乞将白璧种蓝田。
代陈季若上张帅·其四
作者：林光朝
朝代：宋
体裁：七言绝句

长陪綵仗下蓬莱，万岁声中霁色开。自是北门须卧护，双旌迢递日边来。
代陳季若上倉使
作者：林光朝
朝代：宋

大塊始開鑿，媧皇爲補天。
天平雷雨正，后稷誨之田。
大浸十二歲，流金復七年。
幸哉堯湯民，以手摩撫然。
徂丘虐焰起，秦俗相焚煎。
官租奪以半，飽食何夤緣。
自從漢道昌，敦樸乃其先。
初開常平議，聚粟如源泉。
年登穀價賤，散以大農錢。
旱潦或艱食，用之如轉圜。
悠悠百王心，皎皎三代前。
井田日以壞，此法當磨鎸。
公侯希世珍，秀色媚長川。
官學有根株，誦詩三百篇。
風土無隱情，是爲大夫賢。
摶飯哺赤子，當食長爾憐。
江東百萬戶，彫俗生春妍。
持節閩嶺初，有如病者痊。
劉晏取予術，夷吾輕重權。
義倉有粟腐，物價敢喧闐。
斯助阜民政，南風吹五絃。
晝日公侯門，客車動百千。
下吏走塵土，從容愧執鞭。
豈不隨吹噓，譬彼乘風船。
長技非卓魯，主德奚由宣。
松竹伴孤吟，敢懷歲月遷。
終酬國士知，未甘長棄捐。
代陳季若上張帥·其一
作者：林光朝
朝代：宋

一樣官儀漢代新，乘時大手與經綸。
東南自古衣冠地，桐柏山前淮水春。
代陳季若上張帥·其一〇
作者：林光朝
朝代：宋

南牆鉅竹拂青煙，正在空齋簿領前。
欲向韓門借餘潤，乞將白璧種藍田。
代陳季若上張帥·其七
作者：林光朝
朝代：宋

駘蕩春風散百城，釣鼇江上棹歌聲。
官軍不遣征徭少，燒盡柴爐說太平。
代陳季若上張帥·其三
作者：林光朝
朝代：宋

晉公當日只平淮，何事都人尚爾懷。
客有昌黎韓吏部，獨將大筆掃蒼苔。
代陳季若上張帥·其九
作者：林光朝
朝代：宋

欲將玉律播平康，長見單于拜未央。
相國正須如治郡，春風隨處有甘棠。
代陳季若上張帥·其二
作者：林光朝
朝代：宋

峨峨雙闕晝煙橫，玉籙金箱記姓名。
況有曲江家舊渚，小虹橋外柳花輕。
代陳季若上張帥·其五
作者：林光朝
朝代：宋

柳堤九曲暗青絲，畫戟叢中晝影遲。
傳說姑蘇新樂府，只緣太守例能詩。
代陳季若上張帥·其八
作者：林光朝
朝代：宋

天邊草木舊知名，爲道潢池莫弄兵。
野市旋收黄犢去，明時火急趁春耕。
代陳季若上張帥·其六
作者：林光朝
朝代：宋

銅柱參天桂葉稠，公侯遺愛在南州。
繩橋竹屋連溪曲，大貝明珠盡海頭。
代陳季若上張帥·其四
作者：林光朝
朝代：宋

長陪綵仗下蓬萊，萬歲聲中霽色開。
自是北門須卧護，雙旌迢遞日邊來。
傅使君安道再有治莆之命取道城外还泉南得来书云已出十里
作者：林光朝
朝代：宋

何事风流旧使君，江边听说下朱幡。逢迎要问平津邸，准拟来呼垤泽门。竹马已喧明月浦，篮舆却出杏花村。不知锦瑟流传遍，欲愈头风好细论。
傅使君安道再有治莆之命取道城外还泉南得来书云已出十里
作者：林光朝
朝代：宋

何事风流旧使君，江边听说下朱旛。
逢迎要问平津邸，准拟来呼垤泽门。
竹马已喧明月浦，篮舆却出杏花村。
不知锦瑟流传徧，欲愈头风好细论。
傅使君安道再有治莆之命取道城外還泉南得來書云已出十里
作者：林光朝
朝代：宋

何事風流舊使君，江邊聽說下朱旛。
逢迎要問平津邸，準擬來呼垤澤門。
竹馬已喧明月浦，籃輿却出杏花村。
不知錦瑟流傳徧，欲愈頭風好細論。
八月十五日道出南昌寄龔帥實之兼呈程泰之劉文潜二漕
作者：林光朝
朝代：宋

未應雙井即塵埃，似此衣冠得幾回。
國子先生還並駕，洪都新府却重開。
再三爲問滕王閣，第一須登孺子臺。
定向此中脩翫事，江邊不道故人來。
八月十五日道出南昌寄龚帅实之兼呈程泰之刘文潜二漕
作者：林光朝
朝代：宋

未应双井即尘埃，似此衣冠得几回。
国子先生还并驾，洪都新府却重开。
再三为问滕王阁，第一须登孺子台。
定向此中修翫事，江边不道故人来。
八月十五日道出南昌寄龚帅实之兼呈程泰之刘文潜二漕
作者：林光朝
朝代：宋

未应双井即尘埃，似此衣冠得几回。国子先生还并驾，洪都新府却重开。再三为问滕王阁，第一须登孺子台。定向此中脩玩事，江边不道故人来。
再次前韵
作者：林光朝
朝代：宋

却趁秋旻别九韶，扶胥直下听风谣。
澜翻对酒还终夕，火急催诗在诘朝。
南国更逢陶令菊，西江莫扞楚人樵。
自应幕下文书少，节制如今属汉轺。
再次前韵
作者：林光朝
朝代：宋

却趁秋旻别九韶，扶胥直下听风谣。澜翻对酒还终夕，火急催诗在诘朝。南国更逢陶令菊，西江莫捍楚人樵。自应幕下文书少，节制如今属汉轺。
再次前韻
作者：林光朝
朝代：宋

却趁秋旻別九韶，扶胥直下聽風謠。
瀾翻對酒還終夕，火急催詩在詰朝。
南國更逢陶令菊，西江莫扞楚人樵。
自應幕下文書少，節制如今屬漢軺。
冬至
作者：林光朝
朝代：宋
体裁：古风

横枝冻雀昨夜死，水底黏鱼吹不起。小伶切玉孤凤愁，九寸之管传生意。舞雩山下逢丈人，植杖无语空逡巡。再拜丈人欲识桑麻生长力，鬼蝶翻覆梅花春。我于万物亦一物，何时春风到肌骨。空山铁镝年月深，一语不破天地心。
冬至
作者：林光朝
朝代：宋

橫枝凍雀昨夜死，水底黏魚吹不起。
小伶切玉孤鳳愁，九寸之管傳生意。
舞雩山下逢丈人，植杖無語空逡巡。
再拜丈人欲識桑麻生長力，鬼蝶翻覆梅花春。
我於萬物亦一物，何時春風到肌骨。
空山鐵鏑年月深，一語不破天地心。
別方次雲
作者：林光朝
朝代：宋

姑蘇臺上姑蘇館，共說南山竹火爐。
湖上相逢又相別，不知何處說姑蘇。
别方次云
作者：林光朝
朝代：宋
体裁：七言绝句

姑苏台上姑苏馆，共说南山竹火炉。湖上相逢又相别，不知何处说姑苏。
前岁过真阳初识子钦今道出曲江不忍遽分手偶成长句以志两处山川人物之胜亦少慰别来耿耿耳
作者：林光朝
朝代：宋

秋崖一夕卷炎蒸，那更挥斤为斲冰。碧落旧寻烧药灶，白芒长对读书灯。相期大庾何多日，似出浮屠向上层。纵有分张吾未老，定从台阁看飞腾。
前岁过真阳初识子钦今道出曲江不忍遽分手偶成长句以志两处山川人物之胜亦少慰别来耿耿耳
作者：林光朝
朝代：宋

秋崖一夕卷炎蒸，那更挥斤为斲冰。
碧落旧寻烧药竈，白芒长对读书灯。
相期大庾何多日，似出浮屠向上层。
纵有分张吾未老，定从台阁看飞腾。
前歲過真陽初識子欽今道出曲江不忍遽分手偶成長句以志兩處山川人物之勝亦少慰別來耿耿耳
作者：林光朝
朝代：宋

秋崖一夕卷炎蒸，那更揮斤爲斲冰。
碧落舊尋燒藥竈，白芒長對讀書燈。
相期大庾何多日，似出浮屠向上層。
縱有分張吾未老，定從臺閣看飛騰。
同张明府游国清湖
作者：林光朝
朝代：宋
体裁：古风

一夕湖头春欲动，便从湖尾穿蒲弄。层波赤鲤不易得，纵有笭箵何所用。未应索句如索逋，昨者浮家仍有无。不然汗漫十日走重湖，更数大孤连小孤。
同張明府遊國清湖
作者：林光朝
朝代：宋

一夕湖頭春欲動，便從湖尾穿蒲弄。
層波赤鯉不易得，縱有笭箵何所用。
未應索句如索逋，昨者浮家仍有無。
不然汗漫十日走重湖，更數大孤連小孤。
吏部尚书林公梅卿挽词
作者：林光朝
朝代：宋
体裁：五言律诗

百纸梅花赋，声名出渚东。向来惟李贺，胜处是扬雄。绕屋看书带，逢人说刺桐。尚书旧时履，只合步春风。
吏部尚書林公梅卿挽詞
作者：林光朝
朝代：宋

百紙梅花賦，聲名出渚東。
向來惟李賀，勝處是揚雄。
繞屋看書带，逢人說刺桐。
尚書舊時履，只合步春風。
吳容州仲一挽詞
作者：林光朝
朝代：宋

竹屋繩橋自有村，牛山簫笛不堪聞。
碑前更問何年月，爲借容州舊使君。
吴容州仲一挽词
作者：林光朝
朝代：宋
体裁：七言绝句

竹屋绳桥自有村，牛山箫笛不堪闻。碑前更问何年月，为借容州旧使君。
哭伯兄鵲山處士蒿里曲·其一
作者：林光朝
朝代：宋

殘雲衰草趁人愁，生即團欒死便休。
悲泣聲中裁此曲，雞啾山外鵲山頭。
哭伯兄鵲山處士蒿里曲·其三
作者：林光朝
朝代：宋

桐棺三寸更何疑，却取江楓短作碑。
惟有一般蒿里曲，長簫欲斷更教吹。
哭伯兄鵲山處士蒿里曲·其二
作者：林光朝
朝代：宋

長記藜牀發問初，翩翩出語自無餘。
斯翁胸腹平如水，不在塵埃數卷書。
哭伯兄鹊山处士蒿里曲
作者：林光朝
朝代：宋

残云衰草趁人愁，生即团栾死便休。悲泣声中裁此曲，鸡啾山外鹊山头。长记藜床发问初，翩翩出语自无馀。斯翁胸腹平如水，不在尘埃数卷书。桐棺三寸更何疑，却取江枫短作碑。惟有一般蒿里曲，长箫欲断更教吹。
哭伯兄鹊山处士蒿里曲·其一
作者：林光朝
朝代：宋
体裁：七言绝句

残云衰草趁人愁，生即团栾死便休。悲泣声中裁此曲，鸡啾山外鹊山头。
哭伯兄鹊山处士蒿里曲·其三
作者：林光朝
朝代：宋
体裁：七言绝句

桐棺三寸更何疑，却取江枫短作碑。惟有一般蒿里曲，长箫欲断更教吹。
哭伯兄鹊山处士蒿里曲·其二
作者：林光朝
朝代：宋

长记藜床发问初，翩翩出语自无余。
斯翁胸腹平如水，不在尘埃数卷书。
哭伯兄鹊山处士蒿里曲·其二
作者：林光朝
朝代：宋

长记藜床发问初，翩翩出语自无馀。斯翁胸腹平如水，不在尘埃数卷书。
哭徐删定德襄
作者：林光朝
朝代：宋

修文巷里莫春前，欲上旗亭问客船。忽有短笺无寄处，渔梁却在泪痕边。忽然白昼自生哀，立马桥东唤不回。惊起河波理残梦，十年灯火上心来。
哭徐删定德襄·其一
作者：林光朝
朝代：宋

修文巷裏莫春前，欲上旗亭问客船。
忽有短笺无寄处，渔梁却在泪痕边。
哭徐删定德襄·其一
作者：林光朝
朝代：宋

修文巷里莫春前，欲上旗亭问客船。忽有短笺无寄处，渔梁却在泪痕边。
哭徐删定德襄·其二
作者：林光朝
朝代：宋
体裁：七言绝句

忽然白昼自生哀，立马桥东唤不回。惊起河波理残梦，十年灯火上心来。
哭徐刪定德襄·其一
作者：林光朝
朝代：宋

修文巷裏莫春前，欲上旗亭問客船。
忽有短牋無寄處，漁梁却在淚痕邊。
哭徐刪定德襄·其二
作者：林光朝
朝代：宋

忽然白晝自生哀，立馬橋東喚不回。
驚起河波理殘夢，十年燈火上心來。
城山国清塘
作者：林光朝
朝代：宋
体裁：古风

烛龙醉倒不开眼，遮空万里云张伞。小舟塘外日溶溶，渔歌忽断荷花风。倚岩僧舍扃深户，我来跋涉拳肩股。喘停更促短筇上，怪石周遭卧万鼓。况是秋风到此山，惟有孤鸿时往还。劳劳百年共缠缚，不似青山长自闲。古人古人嗟已远，长歌商颂归来晚。
城山國清塘
作者：林光朝
朝代：宋

燭龍醉倒不開眼，遮空萬里雲張繖。
小舟塘外日溶溶，漁歌忽斷荷花風。
倚巖僧舍扃深戶，我來跋涉拳肩股。
喘停更促短筇上，怪石周遭卧萬鼓。
況是秋風到此山，惟有孤鴻時往還。
勞勞百年共纏縛，不似青山長自閑。
古人古人嗟已遠，長歌商頌歸來晚。
奉題游洋張明府流香亭時以薦章數下涉秋月馬首且欲西矣因以寄意云
作者：林光朝
朝代：宋

封題青李數緋桃，處分園林意自豪。
旋出篇章陪樂府，更憑花木續離騷。
酴醾架下提春榼，薝蔔林中滴夜槽。
却是秋風生馬耳，未應老大笑牛刀。
奉题游洋张明府流香亭时以荐章数下涉秋月马首且欲西矣因以寄意云
作者：林光朝
朝代：宋
体裁：七言律诗

封题青李数绯桃，处分园林意自豪。旋出篇章陪乐府，更凭花木续离骚。酴醾架下提春榼，薝卜林中滴夜槽。却是秋风生马耳，未应老大笑牛刀。
徐广文生朝
作者：林光朝
朝代：宋

盘古一笑鸿濛开，神马负图从天来。八卦旋转六十四，黄钟是为元气胎。雷斧未动百泉缩，江上早见春风回。况当九日得阳数，太白之精随斗魁。徐卿有子何绝奇，熊罴惊梦初得之。珠庭犀角照宇宙，清飙忽忽生桂枝。笔落犹如千钧弩，异科暂失韩吏部。绛帐初随吾道东，遂令小邦变齐鲁。孔席岂是三年淹，蓬莱画阁铺牙签。他年欲数中书考，再拜祝公长不老。
徐广文生朝
作者：林光朝
朝代：宋

盘古一笑鸿蒙开，神马负图从天来。
八卦旋转六十四，黄钟是为元气胎。
雷斧未动百泉缩，江上早见春风回。
况当九日得阳数，太白之精随斗魁。
徐卿有子何绝奇，熊罴惊梦初得之。
珠庭犀角照宇宙，清飚忽忽生桂枝。
笔落犹如千钧弩，异科暂失韩吏部。
绛帐初随吾道东，遂令小邦变齐鲁。
孔席岂是三年淹，蓬莱画阁铺牙籤。
他年欲数中书考，再拜祝公长不老。
徐廣文生朝
作者：林光朝
朝代：宋

盤古一笑鴻濛開，神馬負圖從天來。
八卦旋轉六十四，黄鍾是爲元氣胎。
雷斧未動百泉縮，江上早見春風回。
况當九日得陽數，太白之精隨斗魁。
徐卿有子何絕奇，熊羆驚夢初得之。
珠庭犀角照宇宙，清飚忽忽生桂枝。
筆落猶如千鈞弩，異科暫失韓吏部。
絳帳初隨吾道東，遂令小邦變齊魯。
孔席豈是三年淹，蓬萊畫閣鋪牙籤。
他年欲數中書考，再拜祝公長不老。
挽方天貺
作者：林光朝
朝代：宋

長者雖云歿，流風尚爾存。
宗盟修里巷，家法在兒孫。
馬鬣迷新壟，鳩枝戀故園。
年年春色好，錦障爲誰翻。
挽方天贶
作者：林光朝
朝代：宋
体裁：五言律诗

长者虽云殁，流风尚尔存。宗盟修里巷，家法在儿孙。马鬣迷新垄，鸠枝恋故园。年年春色好，锦障为谁翻。
挽方通判良翰
作者：林光朝
朝代：宋

楼橹千重铁作门，不堪聚米更重论。居延岁月那相似，一听悲歌一断魂。得钱终日走燕寺，抱膝经年动越吟。想得长安西望眼，只应黄鹄见归心。达者渊明自挽歌，新坟数尺奈愁何。鸡林贾客无从问，收拾篇章有几多。九死穹庐我未甘，后来勿使陇西惭。明时节义多传述，柱下何人是老聃。
挽方通判良翰·其一
作者：林光朝
朝代：宋
体裁：七言绝句

楼橹千重铁作门，不堪聚米更重论。居延岁月那相似，一听悲歌一断魂。
挽方通判良翰·其一
作者：林光朝
朝代：宋

樓櫓千重鐵作門，不堪聚米更重論。
居延歲月那相似，一聽悲歌一斷魂。
挽方通判良翰·其三
作者：林光朝
朝代：宋
体裁：七言绝句

达者渊明自挽歌，新坟数尺奈愁何。鸡林贾客无从问，收拾篇章有几多。
挽方通判良翰·其三
作者：林光朝
朝代：宋

達者淵明自挽歌，新墳數尺奈愁何。
雞林賈客無從問，收拾篇章有幾多。
挽方通判良翰·其二
作者：林光朝
朝代：宋

得錢終日走燕寺，抱膝經年動越吟。
想得長安西望眼，只應黄鵠見歸心。
挽方通判良翰·其二
作者：林光朝
朝代：宋
体裁：七言绝句

得钱终日走燕寺，抱膝经年动越吟。想得长安西望眼，只应黄鹄见归心。
挽方通判良翰·其四
作者：林光朝
朝代：宋
体裁：七言绝句

九死穹庐我未甘，后来勿使陇西惭。明时节义多传述，柱下何人是老聃。
挽方通判良翰·其四
作者：林光朝
朝代：宋

九死穹廬我未甘，後來勿使隴西慚。
明時節義多傳述，柱下何人是老聃。
挽李制干子诚
作者：林光朝
朝代：宋

千金治产似孙吴，珠箔银觥只自如。问我长风当夕起，数他极浦落帆初。自知汗简今千轴，更说生犀有几株。赤壁当年遇黄盖，周郎何惜借吹嘘。文字纷纷更问兵，秋灯束发尚青荧。便令三子成门户，却许诸孙说典型。隔水忽传朝露曲，行人长数夕阳亭。河东健笔惟诸薛，梅子岗边为勒铭。
挽李制干子诚·其一
作者：林光朝
朝代：宋
体裁：七言律诗

千金治产似孙吴，珠箔银觥只自如。问我长风当夕起，数他极浦落帆初。自知汗简今千轴，更说生犀有几株。赤壁当年遇黄盖，周郎何惜借吹嘘。
挽李制干子诚·其二
作者：林光朝
朝代：宋

文字纷纷更问兵，秋灯束发尚青荧。便令三子成门户，却许诸孙说典型。隔水忽传朝露曲，行人长数夕阳亭。河东健笔惟诸薛，梅子岗边为勒铭。
挽李制干子诚·其二
作者：林光朝
朝代：宋

文字纷纷更问兵，秋灯束髮尚青荧。
便令三子成门户，却许诸孙说典型。
隔水忽传朝露曲，行人长数夕阳亭。
河东健笔惟诸薛，梅子岗边为勒铭。
挽李制幹子誠·其一
作者：林光朝
朝代：宋

千金治產似孫吳，珠箔銀觥只自如。
問我長風當夕起，數他極浦落帆初。
自知汗簡今千軸，更說生犀有幾株。
赤壁當年遇黄蓋，周郎何惜借吹噓。
挽李制幹子誠·其二
作者：林光朝
朝代：宋

文字紛紛更問兵，秋燈束髮尚青熒。
便令三子成門戶，却許諸孫說典型。
隔水忽傳朝露曲，行人長數夕陽亭。
河東健筆惟諸薛，梅子崗邊爲勒銘。
挽林通判德溥
作者：林光朝
朝代：宋

岂为长者畏时名，梁楚何从得此声。只隔螺江衣带水，自应别驾旧廉平。噫呜双柩出平川，五月黄梅欲雨天。长愧江南徐孺子，只鸡斗酒是何年。
挽林通判德溥·其一
作者：林光朝
朝代：宋
体裁：七言绝句

岂为长者畏时名，梁楚何从得此声。只隔螺江衣带水，自应别驾旧廉平。
挽林通判德溥·其一
作者：林光朝
朝代：宋

豈爲長者畏時名，梁楚何從得此聲。
只隔螺江衣带水，自應別駕舊廉平。
挽林通判德溥·其二
作者：林光朝
朝代：宋

噫呜双柩出平川，五月黄梅欲雨天。长愧江南徐孺子，只鸡斗酒是何年。
挽林通判德溥·其二
作者：林光朝
朝代：宋

噫呜双柩出平川，五月黄梅欲雨天。
长愧江南徐孺子，隻鸡斗酒是何年。
挽林通判德溥·其二
作者：林光朝
朝代：宋

噫嗚雙柩出平川，五月黄梅欲雨天。
長愧江南徐孺子，隻雞斗酒是何年。
挽桂林戴別乘敦常
作者：林光朝
朝代：宋

杖屨何年別，杉松古道旁。
城山秋月盡，南嶺暮雲長。
古調愁難合，孤根幸勿傷。
欲將數行淚，重至鄭公鄉。
挽桂林戴别乘敦常
作者：林光朝
朝代：宋
体裁：五言律诗

杖屦何年别，杉松古道旁。城山秋月尽，南岭暮云长。古调愁难合，孤根幸勿伤。欲将数行泪，重至郑公乡。
東宮生日六首·丁酉
作者：林光朝
朝代：宋

僊掌晴煙外，龍樓曉日傍。
漢圖元自定，周曆一何長。
胄席緣三老，奎文在六章。
高禖曾鬰鬰，喬桂自蒼蒼。
冠屨來儲禁，規模出上方。
名官分庶子，說禮繼高堂。
孌彼黄花月，依然碧玉牆。
至尊飛壽斝，太上引天香。
景運千齡協，先秋九日凉。
銅扉供帳少，儉德似君王。
東宮生日六首·丙申
作者：林光朝
朝代：宋

正氣來嵩岱，祥光集斗牛。
青葱開玉宇，髣髴見銅樓。
盤錯歸三輔，沉潜在九疇。
有光文字館，仍繫帝王州。
鐘鼓于胥樂，笙鸞獨上浮。
清臺天似水，甲觀月如鈎。
屢拜椒花夕，長逢桂葉秋。
孝思維繼舜，家法要從周。
賦爲游麟作，官因洗馬留。
願同眉壽祝，使者敢停輈。
東宮生日六首·乙未
作者：林光朝
朝代：宋

應律隨豳雅，旋杓建戌方。
前星迎霽色，重日麗晨光。
笙管青霞外，宮庭碧玉傍。
本支周道盛，羽翼漢圖昌。
左右人皆正，刑名學未遑。
編年聽司馬，說禮付高堂。
天樂來三殿，人心繫八荒。
黄華秋更媚，皓月閏偏長。
清賞新奎壁，承華舊典章。
維熊千歲祝，英略似君王。
東宮生日六首·壬辰
作者：林光朝
朝代：宋

北闕雲爲堞，東明玉作宮。
猗蘭迎曉日，仙掌倚晴空。
笙律隨鳴鳳，朝儀趁彩虹。
黄麾初入仗，青桂自成叢。
冠屨分前後，圖書考異同。
商盤如目擊，羲畫自心通。
慈燕來三殿，驩謠在九功。
長秋傳夜飲，京兆報年豐。
奕奕還嘉祐，綿綿想建隆。
庶僚何所祝，再拜續維熊。
東宮生日六首·甲午
作者：林光朝
朝代：宋

仙掌秋容媚，銅樓曉色遲。
猗蘭成漢殿，苞竹入周詩。
鼎卜卿雲合，郊禖彩仗移。
隆興乾道日，建武永平時。
詹事開新府，長秋綴舊儀。
禮經猶下問，易道本生知。
世子家爲法，文王我所師。
誕彌重海潤，清賞一天慈。
九月黄金蕊，千齡白玉巵。
遥聞三殿喜，高頌走天涯。
東宮生日六首·癸巳
作者：林光朝
朝代：宋

昭代璿源遠，高秋寶月前。
神光浮蜀道，瑞氣貫秦川。
銀榜應如舊，金莖若箇邊。
龍樓清晝出，鶴禁彩雲連。
妙選衣冠藪，旁開道德淵。
重爻分九六，曲禮盡三千。
歲閏緣長曆，霜清欲上弦。
每看禖燕日，已入夢熊篇。
沆瀣通三殿，笙鸞共一天。
東明到西極，作頌自年年。
枕疾逾旬蒙丞相訪問仍辱寵示名篇輒搜枯腸次嚴韻以塞來使
作者：林光朝
朝代：宋

丞相嚴裝似燕居，爲憐消渴到相如。
病多得艾三年遠，歌雜成琴十日餘。
綠野忽傳春草句，白頭還對朵雲書。
若爲追逐園林勝，百轉愁腸亦少舒。
枕疾逾旬蒙丞相访问仍辱宠示名篇辄搜枯肠次严韵以塞来使
作者：林光朝
朝代：宋

丞相严装似燕居，为怜消渴到相如。
病多得艾三年远，歌杂成琴十日余。
绿野忽传春草句，白头还对朵云书。
若为追逐园林胜，百转愁肠亦少舒。
枕疾逾旬蒙丞相访问仍辱宠示名篇辄搜枯肠次严韵以塞来使
作者：林光朝
朝代：宋

丞相严装似燕居，为怜消渴到相如。病多得艾三年远，歌杂成琴十日馀。绿野忽传春草句，白头还对朵云书。若为追逐园林胜，百转愁肠亦少舒。
次韵呈胡侍郎邦衡
作者：林光朝
朝代：宋

声教从今已远覃，翩翩作者问谁堪。
石经犹有中郎蔡，金匮曾夸太史谈。
至竟银鈎并铁画，相传海北到天南。
诸生考古头浑白，禹穴何时更许探。
次韵呈胡侍郎邦衡
作者：林光朝
朝代：宋

声教从今已远覃，翩翩作者问谁堪。石经犹有中郎蔡，金匮曾誇太史谈。至竟银钩并铁画，相传海北到天南。诸生考古头浑白，禹穴何时更许探。
次韵奉酬赵校书子直
作者：林光朝
朝代：宋

雁塔新题墨未乾，去年灯火向秋阑。趣看天禄青藜杖，怕著王孙紫绮冠。好在三山寻浩渺，何如一纸问平安。觚棱放月无人到，玉糁初成许共餐。
次韵奉酬赵校书子直
作者：林光朝
朝代：宋

雁塔新题墨未干，去年灯火向秋阑。
趣看天禄青藜杖，怕着王孙紫绮冠。
好在三山寻浩渺，何如一纸问平安。
觚棱放月无人到，玉糁初成许共餐。
次韵贺邱国镇致仕
作者：林光朝
朝代：宋
体裁：七言律诗

桃花流水是家乡，洛下才名四十强。自有赤松堪辟谷，那能白首更为郎。案头贝叶忘言久，江上莼羹引兴长。解后却成香火社，好将诗句细商量。
次韻呈胡侍郎邦衡
作者：林光朝
朝代：宋

聲教從今已遠覃，翩翩作者問誰堪。
石經猶有中郎蔡，金匱曾誇太史談。
至竟銀鈎并鐵畫，相傳海北到天南。
諸生考古頭渾白，禹穴何時更許探。
次韻奉酬趙校書子直
作者：林光朝
朝代：宋

雁塔新題墨未乾，去年燈火向秋闌。
趣看天祿青藜杖，怕著王孫紫綺冠。
好在三山尋浩渺，何如一紙問平安。
觚稜放月無人到，玉糝初成許共餐。
次韻賀邱國鎮致仕
作者：林光朝
朝代：宋

桃花流水是家鄉，洛下才名四十强。
自有赤松堪辟穀，那能白首更爲郎。
案頭貝葉忘言久，江上蓴羹引興長。
解后却成香火社，好將詩句細商量。
生女
作者：林光朝
朝代：宋

貧家生一女，蟋蟀催寒杵。
富家生一女，煖風來玉樹。
富家生女纔及筓，阿官門前筑新堤。
貧家不生女，飯牛小兒安得妻。
荆釵玉璫各隨分，醉中之天無高低。
生女
作者：林光朝
朝代：宋

贫家生一女，蟋蟀催寒杵。
富家生一女，暖风来玉树。
富家生女纔及筓，阿官门前筑新堤。
贫家不生女，饭牛小儿安得妻。
荆钗玉珰各随分，醉中之天无高低。
生女
作者：林光朝
朝代：宋

贫家生一女，蟋蟀催寒杵。富家生一女，煖风来玉树。富家生女才及笄，阿官门前筑新堤。贫家不生女，饭牛小儿安得妻。荆钗玉珰各随分，醉中之天无高低。
痴顽不识字歌许叔节来诗有此句因以名篇
作者：林光朝
朝代：宋

平生读书，如风过耳。岁月共流转，如磨复如蚁。一如人嚼蜡，而不见其味。又如弄孤杵，连夜不成米。又如过羊肠，十步复一止。年头月尾无一是，咄咄痴顽不识字。见君诗，舌如黐，愧我为人师。怪怪奇奇，如悬崖万仞龙盘古树枝。又如生马不施鞚而驰，又如锦苔封漫岘山千年堕泪碑。又如玉关客，血上老犀衣。卢仝孟郊骨已朽，眼睛头颅何人相传授。与君往还岁月久，比来春风入我牖，便觉岩前草木件件有生意。跨蹇驴，出古寺，欲访子云问难字。
痴顽不识字歌许叔节来诗有此句因以名篇
作者：林光朝
朝代：宋

平生读书，如风过耳。
岁月共流转，如磨復如蚁。
一如人嚼蜡，而不见其味。
又如弄孤杵，连夜不成米。
又如过羊肠，十步復一止。
年头月尾无一是，咄咄痴顽不识字。
见君诗，舌如黐，愧我为人师。
怪怪奇奇，如悬崖万仞龙盘古树枝。
又如生马不施鞚而驰，又如锦苔封漫岘山千年堕泪碑。
又如玉关客，血上老犀衣。
卢仝孟郊骨已朽，眼睛头颅何人相传授。
与君往还岁月久，比来春风入我牖，便觉岩前草木件件有生意。
跨蹇驴，出古寺，欲访子云问难字。
癡頑不識字歌許叔節來詩有此句因以名篇
作者：林光朝
朝代：宋

平生讀書，如風過耳。
歲月共流轉，如磨復如蟻。
一如人嚼蠟，而不見其味。
又如弄孤杵，連夜不成米。
又如過羊腸，十步復一止。
年頭月尾無一是，咄咄癡頑不識字。
見君詩，舌如黐，愧我爲人師。
怪怪奇奇，如懸崖萬仞龍盤古樹枝。
又如生馬不施鞚而馳，又如錦苔封漫峴山千年墮淚碑。
又如玉關客，血上老犀衣。
盧仝孟郊骨已朽，眼睛頭顱何人相傳授。
與君往還歲月久，比來春風入我牖，便覺巖前草木件件有生意。
跨蹇驢，出古寺，欲訪子雲問難字。
直甫見示次雲乞豫章集數詩偶成二小絕因以自喻·其一
作者：林光朝
朝代：宋

修水佳人白玉欄，花前何似妾容顔。
從來未省傷春意，猶自樓頭畫遠山。
直甫見示次雲乞豫章集數詩偶成二小絕因以自喻·其二
作者：林光朝
朝代：宋

莫怪騷人太頡頏，曾聞阿母語劉郎。
神仙本自無言說，尸解由來最下方。
直甫见示次云乞豫章集数诗偶成二小绝因以自喻
作者：林光朝
朝代：宋

修水佳人白玉栏，花前何似妾容颜。从来未省伤春意，犹自楼头画远山。莫怪骚人太颉颃，曾闻阿母语刘郎。神仙本自无言说，尸解由来最下方。
直甫见示次云乞豫章集数诗偶成二小绝因以自喻·其一
作者：林光朝
朝代：宋
体裁：七言绝句

修水佳人白玉栏，花前何似妾容颜。从来未省伤春意，犹自楼头画远山。
直甫见示次云乞豫章集数诗偶成二小绝因以自喻·其二
作者：林光朝
朝代：宋
体裁：七言绝句

莫怪骚人太颉颃，曾闻阿母语刘郎。神仙本自无言说，尸解由来最下方。
石渠行送別福建參議李著作器之
作者：林光朝
朝代：宋

我來石渠五十六，雙鬢如蓬腰未曲。
豈爲健筆有徐庾，自數來時六十五。
誰解辛苦續子虛，長安有客四十餘。
已成老翁不肯去，青藜當戶夜讀書。
東觀丈人起遐想，無爲歲月空踟躕。
去作諸侯老賓客，可無綠水兼紅蕖。
我家東下纔百里，釣螺一曲清無滓。
草堂爲筑荔枝斜，濯錦江頭有如是。
子思子方道爲尊，南國佳人如秋雲。
不知公侯有朱箔，要問常州李著作。
石渠行送别福建参议李着作器之
作者：林光朝
朝代：宋

我来石渠五十六，双鬓如蓬腰未曲。
岂为健笔有徐庾，自数来时六十五。
谁解辛苦续子虚，长安有客四十余。
已成老翁不肯去，青藜当户夜读书。
东观丈人起遐想，无为岁月空踟蹰。
去作诸侯老宾客，可无绿水兼红蕖。
我家东下纔百里，钓螺一曲清无滓。
草堂为筑荔枝斜，濯锦江头有如是。
子思子方道为尊，南国佳人如秋云。
不知公侯有朱箔，要问常州李着作。
石渠行送别福建参议李著作器之
作者：林光朝
朝代：宋

我来石渠五十六，双鬓如蓬腰未曲。岂为健笔有徐庾，自数来时六十五。谁解辛苦续子虚，长安有客四十馀。已成老翁不肯去，青藜当户夜读书。东观丈人起遐想，无为岁月空踟蹰。去作诸侯老宾客，可无绿水兼红蕖。我家东下才百里，钓螺一曲清无滓。草堂为筑荔枝斜，濯锦江头有如是。子思子方道为尊，南国佳人如秋云。不知公侯有朱箔，要问常州李著作。
答人問仁者安仁
作者：林光朝
朝代：宋

千年古道萬年堤，老牯循循不解迷。
牧子不知何處在，亂山荒草鷓鴣啼。
答人問忠恕而已矣
作者：林光朝
朝代：宋

南人偏識荔支奇，滋味難言只自知。
剛被北人來借問，香甜兩字且酬伊。
答人问仁者安仁
作者：林光朝
朝代：宋
体裁：七言绝句

千年古道万年堤，老牯循循不解迷。牧子不知何处在，乱山荒草鹧鸪啼。
答人问忠恕而已矣
作者：林光朝
朝代：宋
体裁：七言绝句

南人偏识荔支奇，滋味难言只自知。刚被北人来借问，香甜两字且酬伊。
芹斋诗
作者：林光朝
朝代：宋

春风芹下足迟留，白鸟平田忆旧游。
说尽轩裳还过眼，读残书卷復从头。
偶逢隐几何须问，不到投簪便拟休。
平世声名如皦日，欲将何地置巢由。
芹斋诗（并引）
作者：林光朝
朝代：宋

春风芹下足迟留，白鸟平田忆旧游。说尽轩裳还过眼，读残书卷复从头。偶逢隐几何须问，不到投簪便拟休。平世声名如皦日，欲将何地置巢由。
芹齋詩
作者：林光朝
朝代：宋

春風芹下足遲留，白鳥平田憶舊游。
說盡軒裳還過眼，讀殘書卷復從頭。
偶逢隱几何須問，不到投簪便擬休。
平世聲名如皦日，欲將何地置巢由。
資中行奉寄臨邛守宇文郎中
作者：林光朝
朝代：宋

銅駝陌上生秋草，前者刻石今如掃。
儋邊半紙半糢糊，下牀三日成悲惱。
蒼史萌芽何可見，要從筆意生秦漢。
欲將奇字問何人，所守一家如小篆。
是中變幻隨形模，鐘鎛鼎鬲匜盤盂。
如何兩京到魏晉，搜盡蒼崖惟此書。
即今原隸見顛末，仍於畫上分錙銖。
燕然有年固可紀，筆勢豈得先黄初。
中郎袖手欲無作，正始不逮況其餘。
幸哉一見俱抵掌，翩翩如反古石渠。
且說金陵佛屋何年燈，晉分隋張猶青熒。
忽聽荒雞還自起，資中之刻不徒爾。
资中行奉寄临邛守宇文郎中
作者：林光朝
朝代：宋

铜驼陌上生秋草，前者刻石今如扫。儋边半纸半模糊，下床三日成悲恼。苍史萌芽何可见，要从笔意生秦汉。欲将奇字问何人，所守一家如小篆。是中变幻随形模，钟镈鼎鬲匜盘盂。如何两京到魏晋，搜尽苍崖惟此书。即今原隶见颠末，仍于画上分锱铢。燕然有年固可纪，笔势岂得先黄初。中郎袖手欲无作，正始不逮况其馀。幸哉一见俱抵掌，翩翩如反古石渠。且说金陵佛屋何年灯，晋分隋张犹青荧。忽听荒鸡还自起，资中之刻不徒尔。
资中行奉寄临邛守宇文郎中
作者：林光朝
朝代：宋

铜驼陌上生秋草，前者刻石今如扫。
儋边半纸半糢糊，下床三日成悲恼。
苍史萌芽何可见，要从笔意生秦汉。
欲将奇字问何人，所守一家如小篆。
是中变幻随形模，钟镈鼎鬲匜盘盂。
如何两京到魏晋，搜尽苍崖惟此书。
即今原隶见颠末，仍于画上分锱铢。
燕然有年固可纪，笔势岂得先黄初。
中郎袖手欲无作，正始不逮况其余。
幸哉一见俱抵掌，翩翩如反古石渠。
且说金陵佛屋何年灯，晋分隋张犹青荧。
忽听荒鸡还自起，资中之刻不徒尔。
送別傅郎中安道持節閩中
作者：林光朝
朝代：宋

忽然鄉思若爲收，莫到三茅最上頭。
二月東甌看負弩，一天南蕩想行舟。
過家上冢從今數，落絮飛花合晝游。
料得甘泉來奏計，定應前席莫遲留。
送別奉常林使君黄中易守延平
作者：林光朝
朝代：宋

去時胡不到瓜時，上日多應柳絮飛。
卧轍只緣滕壤少，懷章須要越人肥。
三千儀禮非綿蕝，五十行春尚綵衣。
莫愛傳經似齊魯，石渠長是待公歸。
送別姚國博知處州分韻得綠字
作者：林光朝
朝代：宋

銅盤白露下，松桂凈如沐。
孌彼菊花團，西風吹醽醁。
長安多別離，此別苦不足。
人物如使君，容易等潘陸。
一自海東頭，清飚起謠俗。
館下欲何言，聯翩如破竹。
功名不徒爾，無乃相迫逐。
雙日訪延英，行矣公勿卜。
括蒼煙雨前，寒光貫巖腹。
大叫出銀甖，邂逅聚百族。
要携三月糧，所厭惟一掬。
幸心忽開張，何曾畏笑僇。
單父勿長吁，來者猶可續。
道旁有抵璧，天下輕結綠。
一夕洲渚言，令我沉心曲。
送別湖北漕李秘監仁甫
作者：林光朝
朝代：宋

文字眇煙雲，過眼徒浩浩。
所有未見書，惜哉吾已老。
子雲客長安，陳迹如一掃。
同叔向來人，我生苦不早。
亦聞青城山，斯翁爲有道。
瞿塘不可上，秋夢長顛倒。
白日來西崑，一見自應好。
縱談百代前，至竟非枯槁。
多爲開口笑，明月生懷抱。
黄鶴有高樓，恍如事幽討。
攬轡逢道州，聽書下下考。
周南勿留滯，掇拾供史藁。
分手重酸辛，璠璵眾所寶。
十日不得面，何爲太草草。
送別陳侍郎應求知泉州
作者：林光朝
朝代：宋

百片牙旗水面長，蔡邕題在刺桐鄉。
十年杯酒開雲榭，一樣官銜過洛陽。
我亦携家緣送客，誰能掃地自焚香。
野橋衝臘寒梅白，莫要登臨憶侍郎。
送别傅郎中安道持节闽中
作者：林光朝
朝代：宋
体裁：七言律诗

忽然乡思若为收，莫到三茅最上头。二月东瓯看负弩，一天南荡想行舟。过家上冢从今数，落絮飞花合昼游。料得甘泉来奏计，定应前席莫迟留。
送别奉常林使君黄中易守延平
作者：林光朝
朝代：宋
体裁：七言律诗

去时胡不到瓜时，上日多应柳絮飞。卧辙只缘滕壤少，怀章须要越人肥。三千仪礼非绵蕝，五十行春尚綵衣。莫爱传经似齐鲁，石渠长是待公归。
送别姚国博知处州分韵得绿字
作者：林光朝
朝代：宋

铜盘白露下，松桂净如沐。娈彼菊花团，西风吹醽醁。长安多别离，此别苦不足。人物如使君，容易等潘陆。一自海东头，清飙起谣俗。馆下欲何言，联翩如破竹。功名不徒尔，无乃相迫逐。双日访延英，行矣公勿卜。括苍烟雨前，寒光贯岩腹。大叫出银罂，邂逅聚百族。要携三月粮，所厌惟一掬。幸心忽开张，何曾畏笑僇。单父勿长吁，来者犹可续。道旁有抵璧，天下轻结绿。一夕洲渚言，令我沉心曲。
送别姚国博知处州分韵得绿字
作者：林光朝
朝代：宋

铜盘白露下，松桂凈如沐。
娈彼菊花团，西风吹醽醁。
长安多别离，此别苦不足。
人物如使君，容易等潘陆。
一自海东头，清飚起谣俗。
馆下欲何言，联翩如破竹。
功名不徒尔，无乃相迫逐。
双日访延英，行矣公勿卜。
括苍烟雨前，寒光贯岩腹。
大叫出银罂，邂逅聚百族。
要携三月粮，所厌惟一掬。
幸心忽开张，何曾畏笑僇。
单父勿长吁，来者犹可续。
道旁有抵璧，天下轻结绿。
一夕洲渚言，令我沉心曲。
送别湖北漕李秘监仁甫
作者：林光朝
朝代：宋
体裁：古风

文字眇烟云，过眼徒浩浩。所有未见书，惜哉吾已老。子云客长安，陈迹如一扫。同叔向来人，我生苦不早。亦闻青城山，斯翁为有道。瞿塘不可上，秋梦长颠倒。白日来西昆，一见自应好。纵谈百代前，至竟非枯槁。多为开口笑，明月生怀抱。黄鹤有高楼，恍如事幽讨。揽辔逢道州，听书下下考。周南勿留滞，掇拾供史藁。分手重酸辛，璠玙众所宝。十日不得面，何为太草草。
送别陈侍郎应求知泉州
作者：林光朝
朝代：宋

百片牙旗水面长，蔡邕题在刺桐乡。十年杯酒开云榭，一样官衔过洛阳。我亦携家缘送客，谁能扫地自焚香。野桥冲腊寒梅白，莫要登临忆侍郎。
送别陈侍郎应求知泉州
作者：林光朝
朝代：宋

百片牙旗水面长，蔡邕题在刺桐乡。
十年杯酒开云榭，一样官衔过洛阳。
我亦携家缘送客，谁能扫地自焚香。
野桥衝腊寒梅白，莫要登临忆侍郎。
送夹漈先生赴召
作者：林光朝
朝代：宋
体裁：七言律诗

别墅生涯富古今，凝流梦卜苦追寻。一封细札三家市，万卷新书四海心。北阙龙吟清昼永，东皋猿啸白云深。满怀经济今休靳，闻道苍生渴傅霖。
送夾漈先生赴召
作者：林光朝
朝代：宋

別墅生涯富古今，凝流夢卜苦追尋。
一封細札三家市，萬卷新書四海心。
北闕龍吟清晝永，東臯猿嘯白雲深。
滿懷經濟今休靳，聞道蒼生渴傅霖。
道桐庐有诗示成季
作者：林光朝
朝代：宋
体裁：七言绝句

此是滩头处士家，我从何日离天涯。木棉高长云成絮，瞿麦平铺雪作花。
道桐廬有詩示成季
作者：林光朝
朝代：宋

此是灘頭處士家，我從何日離天涯。
木棉高長雲成絮，瞿麥平鋪雪作花。
閏月九日登越王臺次韻經略敷文所寄詩
作者：林光朝
朝代：宋

閑陪小隊出山椒，爲有吳歌雜楚謠。
縱道菊花如昨日，要看湯餅作三朝。
千重嶺海供橫槊，一带風煙聽采樵。
憑仗折衝如此好，不應東去更乘軺。
闰月九日登越王台次韵经略敷文所寄诗
作者：林光朝
朝代：宋

闲陪小队出山椒，为有吴歌杂楚谣。纵道菊花如昨日，要看汤饼作三朝。千重岭海供横槊，一带风烟听采樵。凭仗折冲如此好，不应东去更乘轺。
闰月九日登越王台次韵经略敷文所寄诗
作者：林光朝
朝代：宋

闲陪小队出山椒，为有吴歌杂楚谣。
纵道菊花如昨日，要看汤饼作三朝。
千重岭海供横槊，一带风烟听采樵。
凭仗折衝如此好，不应东去更乘轺。
鞭春行
作者：林光朝
朝代：宋

轆轤罥寒田雀饑，江梅落蛀兔脚肥。
枯腸一夜轉雙轂，眼光吹上蝦蟆衣。
巖腹新晴山鬼哭，女媧墳外春風歸。
繭村紙簾大如蓆，拆拆藜杖金雀飛。
鞭春行
作者：林光朝
朝代：宋
体裁：古风

辘轳罥寒田雀饥，江梅落蛀兔脚肥。枯肠一夜转双毂，眼光吹上虾蟆衣。岩腹新晴山鬼哭，女娲坟外春风归。茧村纸帘大如席，拆拆藜杖金雀飞。
句
作者：林兴宗
朝代：宋

最是北来诗料少，地寒难得见梅花。形容变尽头如雪，不改当时一寸心。
句·其一
作者：林兴宗
朝代：宋

最是北来诗料少，地寒难得见梅花。
句·其二
作者：林兴宗
朝代：宋

形容变尽头如雪，不改当时一寸心。
春日郊居
作者：林冲之
朝代：宋
体裁：七言律诗

寄庐城郭逐风尘，不信农夫有食贫。世极全无干子姓，臣愚只恐负君亲。枯桑伐火怜龟觳，野鼠食禾讼谷神。劝汝及春收耒耜，官家子弟欲行春。
塘下
作者：林千之
朝代：宋

一片頹園生穀桑，惟餘小圃佔秋光。
竹籬蔓引牽牛碧，野菜崇生苦藚黄。
抱葉蟬瘖枯樹冷，銜花鹿去古臺荒。
興亡往往關天數，搔首躊躇對夕陽。
塘下
作者：林千之
朝代：宋

一片颓园生谷桑，惟余小圃占秋光。
竹篱蔓引牵牛碧，野菜崇生苦藚黄。
抱叶蝉瘖枯树冷，衔花鹿去古台荒。
兴亡往往关天数，搔首踌躇对夕阳。
塘下
作者：林千之
朝代：宋

一片颓园生谷桑，惟馀小圃佔秋光。竹篱蔓引牵牛碧，野菜崇生苦藚黄。抱叶蝉瘖枯树冷，衔花鹿去古台荒。兴亡往往关天数，搔首踌躇对夕阳。
贈水簾洞黄秀才
作者：林千之
朝代：宋

讀書避世喧，結廬五雲表。
淡薄足生涯，詰曲藏深杳。
仰觀紅日近，俯視衆山小。
滄溟舞澎湃，雲氣度浩渺。
喬松蔓翠蘿，絕壁藏啼鳥。
一派從天來，長練掛木杪。
海鷗忘機智，峒蝶忙飛繞。
亦知山房靜，而被俗客擾。
作詩寄殷勤，努力須壯少。
他年騰踏去，蕙帳猿驚曉。
赠水帘洞黄秀才
作者：林千之
朝代：宋
体裁：古风

读书避世喧，结庐五云表。淡薄足生涯，诘曲藏深杳。仰观红日近，俯视众山小。沧溟舞澎湃，云气度浩渺。乔松蔓翠萝，绝壁藏啼鸟。一派从天来，长练挂木杪。海鸥忘机智，峒蝶忙飞绕。亦知山房静，而被俗客扰。作诗寄殷勤，努力须壮少。他年腾踏去，蕙帐猿惊晓。
送馬靜山寄林曉山兄弟
作者：林千之
朝代：宋

古井誰復汲，古調誰復裁。
玄鶴引清吭，萬壑松風哀。
彼美三株樹，沆瀣𣂏瓊臺。
吾宗大小山，正爾期不來。
袖有明月珠，遠遺馬子才。
江空山亦深，乃肯穿蒼苔。
妙悟玄中玄，使我心悠哉。
有牆肩曹劉，無苑延鄒枚。
采薇霧失道，釣鼇風折桅。
朔風無重裘，地爐擁寒灰。
兩窮相值遇，一笑聊參陪。
白日苦無光，暖律何當回。
持此將安歸，令人心膽摧。
吾聞三神山，縹緲連蓬萊。
滄海正清浮，神仙亦崔嵬。
歸歟三雋朋，下界空飛埃。
送马静山寄林晓山兄弟
作者：林千之
朝代：宋

古井谁复汲，古调谁复裁。玄鹤引清吭，万壑松风哀。彼美三株树，沆瀣？琼台。吾宗大小山，正尔期不来。袖有明月珠，远遗马子才。江空山亦深，乃肯穿苍苔。妙悟玄中玄，使我心悠哉。有墙肩曹刘，无苑延邹枚。采薇雾失道，钓鳌风折桅。朔风无重裘，地炉拥寒灰。两穷相值遇，一笑聊参陪。白日苦无光，暖律何当回。持此将安归，令人心胆摧。吾闻三神山，缥缈连蓬莱。沧海正清浮，神仙亦崔嵬。归欤三隽朋，下界空飞埃。
送马静山寄林晓山兄弟
作者：林千之
朝代：宋
体裁：古风

古井谁复汲，古调谁复裁。玄鹤引清吭，万壑松风哀。彼美三株树，沆瀣�琼台。吾宗大小山，正尔期不来。袖有明月珠，远遗马子才。江空山亦深，乃肯穿苍苔。妙悟玄中玄，使我心悠哉。有墙肩曹刘，无苑延邹枚。采薇雾失道，钓鳌风折桅。朔风无重裘，地炉拥寒灰。两穷相值遇，一笑聊参陪。白日苦无光，暖律何当回。持此将安归，令人心胆摧。吾闻三神山，缥缈连蓬莱。沧海正清浮，神仙亦崔嵬。归欤三隽朋，下界空飞埃。
送马静山寄林晓山兄弟
作者：林千之
朝代：宋

古井谁复汲，古调谁复裁。玄鹤引清吭，万壑松风哀。彼美三株树，沆瀣𣂏琼台。吾宗大小山，正尔期不来。袖有明月珠，远遗马子才。江空山亦深，乃肯穿苍苔。妙悟玄中玄，使我心悠哉。有墙肩曹刘，无苑延邹枚。采薇雾失道，钓鳌风折桅。朔风无重裘，地炉拥寒灰。两穷相值遇，一笑聊参陪。白日苦无光，暖律何当回。持此将安归，令人心胆摧。吾闻三神山，缥缈连蓬莱。沧海正清浮，神仙亦崔嵬。归欤三隽朋，下界空飞埃。
送马静山寄林晓山兄弟
作者：林千之
朝代：宋

古井谁復汲，古调谁復裁。
玄鹤引清吭，万壑松风哀。
彼美三株树，沆瀣𣂏琼台。
吾宗大小山，正尔期不来。
袖有明月珠，远遗马子才。
江空山亦深，乃肯穿苍苔。
妙悟玄中玄，使我心悠哉。
有墙肩曹刘，无苑延邹枚。
采薇雾失道，钓鳌风折桅。
朔风无重裘，地炉拥寒灰。
两穷相值遇，一笑聊参陪。
白日苦无光，暖律何当回。
持此将安归，令人心胆摧。
吾闻三神山，缥缈连蓬莱。
沧海正清浮，神仙亦崔嵬。
归欤三隽朋，下界空飞埃。
长相思
作者：林升
朝代：宋

和风熏，杨柳轻，郁郁青山江水平，笑语满香径；
思往事，望繁星，人倚断桥云西行，月影醉柔情。
題臨安邸
作者：林升
朝代：宋

山外青山樓外樓，西湖歌舞幾時休。
暖風薰得遊人醉，直把杭州作汴州。
题临安邸
作者：林升
朝代：宋

山外青山楼外楼，西湖歌舞几时休。
暖风熏得游人醉，直把杭州作汴州。
题临安邸
作者：林升
朝代：宋

山外青山楼外楼，西湖歌舞几时休。暖风薰得游人醉，直把杭州作汴州。
题临安邸
作者：林升
朝代：宋
体裁：诗

山外青山楼外楼，西湖歌舞几时休？
暖风熏得游人醉，直把杭州作汴州。
嘲张乂
作者：林叔弓
朝代：宋
体裁：五言绝句

中分爻两段，风使十横斜。文上元无分，人前强出些。
嘲張乂
作者：林叔弓
朝代：宋

中分爻兩段，風使十橫斜。
文上元無分，人前强出些。
丁儀子
作者：林同
朝代：宋

尚自不與米，何堪大遺金。
丁儀爲有子，文略是誣親。
丁蘭
作者：林同
朝代：宋

一靈長皎皎，如月不離天。
要以純誠感，非因刻像然。
东海王疆
作者：林同
朝代：宋

史以太伯比，斯评恐未真。
我知东海意，不忍母他人。
乌
作者：林同
朝代：宋

灵乌噪何许，反哺向中林。
人可不如鸟，而无忧母心。
乐恢
作者：林同
朝代：宋

父今为令繫，号泣不停声。
彼令亦人耳，而宁不我矜。
乐颐之
作者：林同
朝代：宋

痛殊未易忍，绝不一呻吟。
岂復知身疾，惟愁戚母心。
二王
作者：林同
朝代：宋

要以孝行取，寧將學業論。
錫無慙玉友，銓可謂金昆。
于仲文
作者：林同
朝代：宋

讀書無見處，與不讀書同。
勿謂兒年小，能知孝與忠。
仇覽
作者：林同
朝代：宋

蒲亭一長耳，何許得歌聲。
化我鴟梟類，而令哺所生。
仇览
作者：林同
朝代：宋

蒲亭一长耳，何许得歌声。
化我鸱枭类，而令哺所生。
仙佛之孝十首 其七 六祖
作者：林同
朝代：宋

新州在何处，有个养亲人。一旦成佛去，那知昔卖薪。
仙佛之孝十首 其九 苏仙公
作者：林同
朝代：宋

世传苏氏子，白日去登仙。念母留空匮，敲时即得钱。
仙佛之孝十首 其五 许真君
作者：林同
朝代：宋

乡以孝廉举，仙为孝道宗。谓子言不信，君请问兰公。
仙佛之孝十首 其十 寒山子
作者：林同
朝代：宋

锅里爷娘语，寒山太猛生。不妨时着眼，直是得人惊。
仙佛之孝十首·寒山子
作者：林同
朝代：宋

锅里爷娘语，寒山太猛生。
不妨时著眼，直是得人惊。
仙佛之孝十首·释迦
作者：林同
朝代：宋

入般涅槃际，拳拳报母知。从棺更涌出，为母说分离。子之于父母，毋以有其身。老子玄虚祖，谆谆此语人。七星明历历，万古仰煌煌。谁识斗宫内，中居孝悌王。能将身入地，拔取母生天。岁岁盂兰会，今犹说目连。乡以孝廉举，仙为孝道宗。谓子言不信，君请问兰公。何事不驱蚊，癯然床下身。伤肤非所惧，所惧去伤亲。新州在何处，有个养亲人。一旦成佛去，那知昔卖薪。舍俗还将母，禅关晦迹深。共呼担板汉，谁识织蒲心。世传苏氏子，白日去登仙。念母留空匮，敲时即得钱。锅里爷娘语，寒山太猛生。不妨时着眼，直是得人惊。
仲長統
作者：林同
朝代：宋

羨入帝王門，揚名與立身。
何如養親膳，每日得兼珍。
任昉
作者：林同
朝代：宋

晳常嗜羊枣，遥亦重槟榔。
参至不忍食，昉宁能独尝。
任昉
作者：林同
朝代：宋

晳常嗜羊棗，遥亦重檳榔。
參至不忍食，昉寧能獨嘗。
伍尚
作者：林同
朝代：宋

此以父免召，彼如仁必來。
員乎竟何益，尚也最堪哀。
伏湛
作者：林同
朝代：宋

向來父學顯，別自以家名。
不是能傳業，如何著孝聲。
伏湛
作者：林同
朝代：宋

向来父学显，别自以家名。
不是能传业，如何着孝声。
休屠王子金日磾
作者：林同
朝代：宋

牧馬一胡兒，如何却受遺。
多因漢宮裏，泣拜畫閼氏。
休屠王子金日磾
作者：林同
朝代：宋

牧马一胡儿，如何却受遗。
多因汉宫裏，泣拜画阏氏。
伯奇
作者：林同
朝代：宋

無食又無衣，逐兒安所之。
不辭履霜苦，猶謂罪當笞。
何子平
作者：林同
朝代：宋

干祿本爲養，資身豈所安。
珍肴與白粲，雖美若爲餐。
何蕃
作者：林同
朝代：宋

五載莫歸省，雙親孰問安。
固云親有命，不謂我何顔。
何蕃
作者：林同
朝代：宋

五载莫归省，双亲孰问安。
固云亲有命，不谓我何颜。
侯程
作者：林同
朝代：宋

三年天下共，胡爾獨終身。
無處著深痛，何心求過人。
元凱
作者：林同
朝代：宋

當知元與凱，不出孝而忠。
能舉十六相，斯爲舜大功。
元子华
作者：林同
朝代：宋

未必食有毒，人言疑似间。
不辞噉母吐，图得母心宽。
元子華
作者：林同
朝代：宋

未必食有毒，人言疑似間。
不辭噉母吐，圖得母心寬。
元德秀
作者：林同
朝代：宋

进士能毋举，偏亲可忍离。
紫芝亦良苦，负母入京师。
元德秀
作者：林同
朝代：宋

進士能毋舉，偏親可忍離。
紫芝亦良苦，負母入京師。
公叔戍
作者：林同
朝代：宋

若把夫子論，無慙貞惠文。
不應其子戍，至自請於君。
公叔戍
作者：林同
朝代：宋

若把夫子论，无惭贞惠文。
不应其子戍，至自请于君。
公明宣
作者：林同
朝代：宋

子於親在日，叱咤不聞聲。
既曰見而說，應無學未能。
六祖
作者：林同
朝代：宋

新州在何处，有箇养亲人。
一旦成佛去，那知昔卖薪。
六祖
作者：林同
朝代：宋

新州在何處，有箇養親人。
一旦成佛去，那知昔賣薪。
冯唐
作者：林同
朝代：宋

知以孝行着，还应不问唐。
可怜止辇问，何自得为郎。
刘灵哲
作者：林同
朝代：宋

谁言梦想裏，所见总空花。
灵哲枕间药，宋琼秋季瓜。
刘袆之
作者：林同
朝代：宋

卿家着忠孝，朕子頼师模。
蓬在麻中直，多应不待扶。
劉平
作者：林同
朝代：宋

弟類那容絕，吾雛聽自生。
劉平端爲母，伯道特沽名。
劉獻之
作者：林同
朝代：宋

百行孝爲首，諸人儻未知。
下帷空自苦，躡屩竟何裨。
劉瓛
作者：林同
朝代：宋

先生天下士，偶迫詔書行。
勿謂無奇對，惟言在孝經。
劉苞
作者：林同
朝代：宋

扇席更溫枕，古人誰與同。
一心奉二母，自是勝黄童。
劉褘之
作者：林同
朝代：宋

卿家著忠孝，朕子頼師模。
蓬在麻中直，多應不待扶。
劉靈哲
作者：林同
朝代：宋

誰言夢想裏，所見總空花。
靈哲枕間藥，宋瓊秋季瓜。
北宮女
作者：林同
朝代：宋

妾身期不嫁，至老養雙親。
何意趙威后，殷勤問使人。
北山大夫
作者：林同
朝代：宋

非止不得養，如憂父母何。
忍能不我念，使我獨賢勞。
华宝
作者：林同
朝代：宋

忆父去时语，尔来七十秋。
终焉不忍冠，洒泪望秦州。
南陔孝子
作者：林同
朝代：宋

为养还相戒，南陔昔有诗。
都卢这箇意，焉用补亡为。
南陔孝子
作者：林同
朝代：宋

爲養還相戒，南陔昔有詩。
都盧這箇意，焉用補亡爲。
卞壼子
作者：林同
朝代：宋

父雖得死所，兒豈望生存。
忠孝古難竝，於今萃一門。
卢元礼妻
作者：林同
朝代：宋

贞孝谥已美，何堪復女宗。
一朝下明诏，千载被流风。
原涉
作者：林同
朝代：宋

所当约于己，岂忍俭其先。
道立南阳表，人呼原氏阡。
原涉
作者：林同
朝代：宋

所當約於己，豈忍儉其先。
道立南陽表，人呼原氏阡。
古初
作者：林同
朝代：宋

長沙有孝子，姓字死猶香。
料得郡舉首，他無人敢當。
古成詵
作者：林同
朝代：宋

禮豈爲我設，如傷風教何。
不堪睎阮籍，直欲刃韋高。
号吾
作者：林同
朝代：宋

如何降塞下，不復恋羌中。
既是能将母，还应知向风。
司馬遷
作者：林同
朝代：宋

悲哉執手泣，論著謹毋忘。
豈識遷它日，能紬石室藏。
司马迁
作者：林同
朝代：宋

悲哉执手泣，论着谨毋忘。
岂识迁它日，能紬石室藏。
吉翂
作者：林同
朝代：宋

父身如可代，子死乃其情。
尹待我何薄，而將此買名。
吐谷浑叶延
作者：林同
朝代：宋

父雠已屠脍，射草復何为。
岂不念无益，其如罔极悲。
吐谷渾葉延
作者：林同
朝代：宋

父讎已屠膾，射草復何爲。
豈不念無益，其如罔極悲。
君陳
作者：林同
朝代：宋

爲爾有令德，存心孝且恭。
推之施有政，往矣尹茲東。
吳明徹
作者：林同
朝代：宋

苗枯親未葬，號泣日于田。
誰謂竟不雨，而能獨有年。
吳真君
作者：林同
朝代：宋

何事不驅蚊，癯然牀下身。
傷膚非所懼，所懼去傷親。
吴真君
作者：林同
朝代：宋
体裁：五言绝句

何事不驱蚊，癯然床下身。伤肤非所惧，所惧去伤亲。
周公
作者：林同
朝代：宋

我避故云辟，東行是謂征。
先王猶可告，豈爲伐而刑。
周燮
作者：林同
朝代：宋

未能追綺季，且復守東岡。
爲有先廬在，它山忍遁藏。
周燮
作者：林同
朝代：宋

未能追绮季，且復守东冈。
为有先庐在，它山忍遁藏。
周紹
作者：林同
朝代：宋

欲得忠臣者，求之孝子門。
如何傅王子，尚復待人言。
周绍
作者：林同
朝代：宋

欲得忠臣者，求之孝子门。
如何傅王子，尚復待人言。
和嶠
作者：林同
朝代：宋

要以禮法論，休言哀毀同。
但觀生和嶠，定勝死王戎。
唐氏婦
作者：林同
朝代：宋

姑今病且死，頗愧婦恩深。
但願婦有子，皆如婦用心。
嚴君平
作者：林同
朝代：宋

賣卜有深意，何心避市喧。
若逢人子問，依孝與之言。
四牡使臣
作者：林同
朝代：宋

怀归将父母，四牡苦愔愔。
是我心中事，君从何处知。
四牡使臣
作者：林同
朝代：宋

懷歸將父母，四牡苦愔愔。
是我心中事，君從何處知。
回紇
作者：林同
朝代：宋

瞥爾驚吾父，同然拜令公。
遥知恩義重，恰似與真同。
圣人之孝十首 其七 周公
作者：林同
朝代：宋
体裁：五言绝句

我避故云辟，东行是谓征。先王犹可告，岂为伐而刑。
圣人之孝十首 其八 孔子
作者：林同
朝代：宋

事亲良不易，战战复兢兢。学得如夫子，犹言丘未能。
圣人之孝十首·尧
作者：林同
朝代：宋

道原自天出，尧以是相传。曰孝悌而已，人人具此天。孩提知所爱，妻子具而衰。大孝终身慕，予于舜见之。伤心九载绩，焦思八年中。启亦呱呱泣，惟思度土功。奉先思孝也，不祀岂其情。以至使亳众，而甘为葛耕。问安寝门外，旦旦俟鸡鸣。以至日中昃，居常尽此诚。经言事父孝，所以事天明。疾间加再饭，梦中与九龄。我避故云辟，东行是谓征。先王犹可告，岂为伐而刑。事亲良不易，战战复兢兢。学得如夫子，犹言丘未能。返必展墓入，去当哭墓行。谁知颜氏子，事死乃如生。如何年稍长，汲汲子思师。知是为儿日，三迁感母慈。
堯
作者：林同
朝代：宋

道原自天出，堯以是相傳。
曰孝悌而已，人人具此天。
夷狄之孝十首 其一 东夷大连少连
作者：林同
朝代：宋
体裁：五言绝句

大连少连者，夫子笔之书。谁谓东夷子，而于丧善居。
夷狄之孝十首 其七 扶桑国
作者：林同
朝代：宋

不食至七日，能将礼自居。既然严像设，亦复奠朝晡。
夷狄之孝十首 其三 林屠王子金日磾
作者：林同
朝代：宋

牧马一胡儿，如何却受遗。多因汉宫里，泣拜画阏氏。
夷狄之孝十首 其九 回纥
作者：林同
朝代：宋
体裁：五言绝句

瞥尔惊吾父，同然拜令公。遥知恩义重，恰似与真同。
夷狄之孝十首 其五 号吾
作者：林同
朝代：宋

如何降塞下，不复恋羌中。既是能将母，还应知向风。
夷狄之孝十首 其八 吐谷浑叶延
作者：林同
朝代：宋

父仇已屠脍，射草复何为。岂不念无益，其如罔极悲。
夷狄之孝十首·东夷大连少连
作者：林同
朝代：宋

大连少连者，夫子笔之书。谁谓东夷子，而于丧善居。汉语杂胡语，堪嗤莽太愚。安知若鞮字，已是孝单于。牧马一胡儿，如何却受遗。多因汉宫里，泣拜画阏氏。循循祇自守，何独此羌然。直以父在汉，忍将身犯边。如何降塞下，不复恋羌中。既是能将母，还应知向风。夷方虽尔异，天性本然同。自昔闻曾子，如今在海东。不食至七日，能将礼自居。既然严像设，亦复奠朝晡。父仇已屠脍，射草复何为。岂不念无益，其如罔极悲。瞥尔惊吾父，同然拜令公。遥知恩义重，恰似与真同。三年不归寝，至性切于亲。不信沙陀种，还生如此人。
契
作者：林同
朝代：宋

天性生雖具，人倫教可無。
往哉親父子，汝契作司徒。
如姬
作者：林同
朝代：宋

底事能令妾，为君死不辞。
不思君遣客，报妾父雠时。
如姬
作者：林同
朝代：宋

底事能令妾，爲君死不辭。
不思君遣客，報妾父讎時。
妇女之孝二十首 其七 如姬
作者：林同
朝代：宋

底事能令妾，为君死不辞。不思君遣客，报妾父仇时。
妇女之孝二十首 其三 卫女
作者：林同
朝代：宋
体裁：五言绝句

归宁不可得，何以写吾忧。不似肥泉水，悠悠淇上流。
妇女之孝二十首 其九 陈孝妇
作者：林同
朝代：宋

妾昔与夫别，夫曾共妾言。忍能幸夫死，不得顾姑存。
妇女之孝二十首 其二十 崔氏
作者：林同
朝代：宋
体裁：五言绝句

姑今病且死，颇愧妇恩深。但愿妇有子，皆如妇用心。
妇女之孝二十首 其六 赵津吏女
作者：林同
朝代：宋

倘得代父死，诚非爱妾身。不图君聘妾，向道有严亲。
妇女之孝二十首 其十 东海孝妇
作者：林同
朝代：宋
体裁：五言绝句

如何杀一妇，能致旱三年。妇孝无知者，知之惟老天。
妇女之孝二十首 其十七 木兰
作者：林同
朝代：宋

慎勿悲生女，均之有至情。萦能赎父罪，兰亦替爷征。
妇女之孝二十首 其十三 孔融女
作者：林同
朝代：宋

不忧身即死，惟恐死无知。倘得从父母，宁非我所期。
妇女之孝二十首 其十六 卢元礼妻
作者：林同
朝代：宋

贞孝谥已美，何堪复女宗。一朝下明诏，千载被流风。
妇女之孝二十首 其十四 宣文君
作者：林同
朝代：宋

难把父书读，祗因手泽存。遗言汝可受，忍使世无闻。
妇女之孝二十首 其四 北宫女
作者：林同
朝代：宋
体裁：五言绝句

妾身期不嫁，至老养双亲。何意赵威后，殷勤问使人。
妇女之孝二十首·辟司徒妻
作者：林同
朝代：宋

君父今安在，谆谆免矣乎。可怜齐女子，不问辟司徒。可怜姬告母，父孰与夫亲。能置此一问，未为愚妇人。归宁不可得，何以写吾忧。不似肥泉水，悠悠淇上流。妾身期不嫁，至老养双亲。何意赵威后，殷勤问使人。妾面羞君面，君心异妾心。那能不念母，却遗别人金。倘得代父死，诚非爱妾身。不图君聘妾，向道有严亲。底事能令妾，为君死不辞。不思君遣客，报妾父仇时。仁矣文皇诏，悲哉少女书。至今民受赐，非但活淳于。妾昔与夫别，夫曾共妾言。忍能幸夫死，不得顾姑存。如何杀一妇，能致旱三年。妇孝无知者，知之惟老天。上虞一巫女，名乃至今垂。端的由纯孝，非专在好辞。能返母万里，还荣父九原。可怜帝有母，亦自待人言。不忧身即死，惟恐死无知。倘得从父母，宁非我所期。难把父书读，祗因手泽存。遗言汝可受，忍使世无闻。异哉一女子，独抱母啼号。非但脱虎口，还能落兽毛。贞孝谥已美，何堪复女宗。一朝下明诏，千载被流风。慎勿悲生女，均之有至情。萦能赎父罪，兰亦替爷征。抵死侍姑侧，宁知有妾身。若怀白刃顾，尚得谓之人。奔丧脱贼手，庐墓至终身。此大丈夫事，谁云一妇人。姑今病且死，颇愧妇恩深。但愿妇有子，皆如妇用心。
妹土小子
作者：林同
朝代：宋

勤耕藝黍稷，遠賈服車牛。
奔走何爲者，心乎孝養憂。
姜肱
作者：林同
朝代：宋

鼎鑊皆知避，何心願代烹。
恐傷父母意，不獨弟兄情。
姜詩
作者：林同
朝代：宋

日常供鯉鱠，旦輒汲江流。
兒溺言游學，妻還感遺羞。
子夏
作者：林同
朝代：宋

爲有心中事，琴音自不和。
禮雖弗敢過，哀若未忘何。
子思
作者：林同
朝代：宋

如何方喟叹，乃尔復忻然。
念汝祖无忝，知予道可传。
子思
作者：林同
朝代：宋

如何方喟歎，乃爾復忻然。
念汝祖無忝，知予道可傳。
子游
作者：林同
朝代：宋

犬馬何以別，斯言似太深。
深言爲養者，可不敬於心。
子貢
作者：林同
朝代：宋

未須論大塊，以死息乎人。
所願學賜也，姑惟息事親。
子贡
作者：林同
朝代：宋

未须论大块，以死息乎人。
所愿学赐也，姑惟息事亲。
子路
作者：林同
朝代：宋

食藜殊列鼎，負米異重茵。
不待今朝養，傷哉昔日貧。
孔奮
作者：林同
朝代：宋

甘同妻菜茹，極奉母珍羞。
一任時人笑，脂膏不自謀。
孔子
作者：林同
朝代：宋

事亲良不易，战战復兢兢。
学得如夫子，犹言丘未能。
孔子
作者：林同
朝代：宋

事親良不易，戰戰復兢兢。
學得如夫子，猶言丘未能。
孔子党人
作者：林同
朝代：宋

忍以证羊故，而云我直躬。
那知为父隠，直故在其中。
孔子黨人
作者：林同
朝代：宋

忍以證羊故，而云我直躬。
那知爲父隠，直故在其中。
孔融女
作者：林同
朝代：宋

不忧身即死，惟恐死无知。
傥得从父母，宁非我所期。
孔融女
作者：林同
朝代：宋

不憂身即死，惟恐死無知。
儻得從父母，寧非我所期。
孝己
作者：林同
朝代：宋

子則欲其孝，人皆有是心。
如何武丁聖，却使子憂深。
孝悌王
作者：林同
朝代：宋
体裁：五言绝句

七星明历历，万古仰煌煌。谁识斗宫内，中居孝悌王。
孝悌王
作者：林同
朝代：宋

七星明歷歷，萬古仰煌煌。
誰識斗宮內，中居孝悌王。
孟子
作者：林同
朝代：宋

如何年稍長，汲汲子思師。
知是爲兒日，三遷感母慈。
孟子
作者：林同
朝代：宋
体裁：五言绝句

如何年稍长，汲汲子思师。知是为儿日，三迁感母慈。
孟宗
作者：林同
朝代：宋

萬象死灰色，千林號怒聲。
何人苦哀泣，凍竹强抽萌。
孟懿子
作者：林同
朝代：宋

不復問無違，祗應懿子知。
尚愁人不省，以禮告樊遲。
孟懿子
作者：林同
朝代：宋

不復问无违，祗应懿子知。
尚愁人不省，以礼告樊迟。
孟武伯
作者：林同
朝代：宋

父母之愛子，心乎惟疾憂。
可能不自愛，而忍使親愁。
孟莊子
作者：林同
朝代：宋

無改父之道，真堪以孝稱。
若論莊子孝，此直是難能。
宗元卿
作者：林同
朝代：宋

异哉宗子孝，亲疾远关心。
每验痛大小，因知疾浅深。
宗元卿
作者：林同
朝代：宋

異哉宗子孝，親疾遠關心。
每驗痛大小，因知疾淺深。
宛陵女子
作者：林同
朝代：宋
体裁：五言绝句

异哉一女子，独抱母啼号。非但脱虎口，还能落兽毛。
宛陵女子
作者：林同
朝代：宋

異哉一女子，獨抱母啼號。
非但脫虎口，還能落獸毛。
宣文君
作者：林同
朝代：宋

难把父书读，祇因手泽存。
遗言汝可受，忍使世无闻。
宣文君
作者：林同
朝代：宋

難把父書讀，祇因手澤存。
遺言汝可受，忍使世無聞。
寇祖訓
作者：林同
朝代：宋

必如寇祖訓，始不死其親。
孟德空遺令，丕乎真罪人。
寒山子
作者：林同
朝代：宋

鍋裏爺娘語，寒山太猛生。
不妨時著眼，直是得人驚。
寒山子
作者：林同
朝代：宋

锅裏爷娘语，寒山太猛生。
不妨时着眼，直是得人惊。
尧
作者：林同
朝代：宋
体裁：五言绝句

道原自天出，尧以是相传。曰孝悌而已，人人具此天。
崔元暐
作者：林同
朝代：宋

若为从官好，不异在家贫。
忍以恶消息，而令戚我亲。
崔元暐
作者：林同
朝代：宋

若爲從官好，不異在家貧。
忍以惡消息，而令戚我親。
崔沔
作者：林同
朝代：宋

忆昨升堂拜，何曾有杂宾。
事亡忍废礼，不復问疎亲。
崔沔
作者：林同
朝代：宋

憶昨升堂拜，何曾有雜賓。
事亡忍廢禮，不復問疎親。
崔縱
作者：林同
朝代：宋

直以母事妾，祇云父所安。
可憐遭楚毒，加意更承顔。
崔纵
作者：林同
朝代：宋

直以母事妾，祇云父所安。
可怜遭楚毒，加意更承颜。
崔道固
作者：林同
朝代：宋

是誰迫我母，持炙致諸賓。
驚起自接取，云賓此老親。
崔道固
作者：林同
朝代：宋

是谁迫我母，持炙致诸宾。
惊起自接取，云宾此老亲。
康叔
作者：林同
朝代：宋

勿云服父事，不敬亦無傷。
元惡與大憝，邦刑自有常。
庾域
作者：林同
朝代：宋

惜矣戴良誕，賢哉庾域誠。
真能感鶴唳，何至學馿鳴。
庾域
作者：林同
朝代：宋

惜矣戴良诞，贤哉庾域诚。
真能感鹤唳，何至学馿鸣。
庾道愍
作者：林同
朝代：宋

交州一村裏，有妪负薪行。
万里庾道愍，心知为所生。
庾道愍
作者：林同
朝代：宋

交州一村裏，有嫗負薪行。
萬里庾道愍，心知爲所生。
庾黔婁
作者：林同
朝代：宋

驚心已云異，嘗糞不妨難。
庾令何爲者，憑君著眼看。
廉范
作者：林同
朝代：宋

亲丧徒步负，万里历岷峨。
何事今人说，惟知襦袴歌。
廉范
作者：林同
朝代：宋

親喪徒步負，萬里歷岷峨。
何事今人說，惟知襦袴歌。
张冲
作者：林同
朝代：宋

未尝无果菜，何至取吴中。
祭我必土产，遗言敢不共。
张歆
作者：林同
朝代：宋

去官因脱囚，为感戴天雠。
史氏乃失实，却云逃报仇。
張九齡
作者：林同
朝代：宋

連理庭中木，叢生坐側芝。
未嘗聞孝感，一一有茲奇。
張志寬
作者：林同
朝代：宋

何忽省母病，每因身疾知。
可憐張里正，尚得令君疑。
張歆
作者：林同
朝代：宋

去官因脫囚，爲感戴天讎。
史氏乃失實，却云逃報仇。
張沖
作者：林同
朝代：宋

未嘗無果菜，何至取吳中。
祭我必土産，遺言敢不共。
張湛
作者：林同
朝代：宋

下車父母國，自重豈其輕。
謂我詐爲善，何憂被此名。
張霸
作者：林同
朝代：宋

幼也知孝讓，居然合禮儀。
休疑汝尚小，須信我饒爲。
徐份
作者：林同
朝代：宋

父疾亦云篤，如何豁爾平。
孝經惟泣誦，晝夜不停聲。
徐孝克
作者：林同
朝代：宋

自今所賜饌，特敕許將還。
爲爾心餉母，君前無所餐。
徐季登
作者：林同
朝代：宋

南州徐高士，姓字满东都。
有子笃孝行，终丧竟隠居。
徐季登
作者：林同
朝代：宋

南州徐高士，姓字滿東都。
有子篤孝行，終喪竟隠居。
徐庶
作者：林同
朝代：宋

不勝方寸亂，豈暇二心持。
忍矣王陵將，賢哉徐庶辭。
徐庶
作者：林同
朝代：宋

不胜方寸乱，岂暇二心持。
忍矣王陵将，贤哉徐庶辞。
微子
作者：林同
朝代：宋

岂计身封宋，祇愁祀绝殷。
不惟称克孝，亦自首三仁。
微子
作者：林同
朝代：宋

豈計身封宋，祇愁祀絕殷。
不惟稱克孝，亦自首三仁。
戴逵子
作者：林同
朝代：宋

戴琴妙一世，二子得其聲。
不忍遺音奏，各將新弄行。
房景伯
作者：林同
朝代：宋

親見房太守，殷勤奉旨甘。
那能不心愧，豈止是顔慙。
房玄齡
作者：林同
朝代：宋

人皆因祿富，我獨以官貧。
佩父清白訓，爲唐第一人。
扶桑国
作者：林同
朝代：宋

不食至七日，能将礼自居。
既然严像设，亦復奠朝晡。
扶桑國
作者：林同
朝代：宋

不食至七日，能將禮自居。
既然嚴像設，亦復奠朝晡。
扶苏
作者：林同
朝代：宋

父赐子以死，君侯安所疑。
忍哉指鹿相，无復祖龙知。
扶蘇
作者：林同
朝代：宋

父賜子以死，君侯安所疑。
忍哉指鹿相，無復祖龍知。
文中子
作者：林同
朝代：宋

先人旧所理，汾曲有田庐。
何意求闻达，弹琴自着书。
文中子
作者：林同
朝代：宋

先人舊所理，汾曲有田廬。
何意求聞達，彈琴自著書。
文氏子
作者：林同
朝代：宋

服除有弔者，待庙至垂洟。
亡于礼之礼，斯人其庶几。
文氏子
作者：林同
朝代：宋

服除有弔者，待廟至垂洟。
亡於禮之禮，斯人其庶幾。
文王
作者：林同
朝代：宋

問安寢門外，旦旦俟雞鳴。
以至日中昃，居常盡此誠。
文王
作者：林同
朝代：宋
体裁：五言绝句

问安寝门外，旦旦俟鸡鸣。以至日中昃，居常尽此诚。
既醉君子
作者：林同
朝代：宋

若爲錫爾類，不獨善其身。
既念化家室，還思遺子孫。
晉君子
作者：林同
朝代：宋

何怙復何嘗，銜悲問彼蒼。
蒼蒼不可問，重使我心傷。
晉文侯
作者：林同
朝代：宋

嘉汝故錫汝，非將玉展親。
克昭乃顯祖，追孝爾文人。
晉文公
作者：林同
朝代：宋

伐蒲君父命，校者是吾讎。
披直寺人耳，鉏麑信有謀。
晋君子
作者：林同
朝代：宋

何怙復何尝，衔悲问彼苍。
苍苍不可问，重使我心伤。
晋文公
作者：林同
朝代：宋

伐蒲君父命，校者是吾雠。
披直寺人耳，鉏麑信有谋。
晏子
作者：林同
朝代：宋

母家令足食，父族使安生。
睦黨可謂孝，能之惟晏嬰。
曹娥
作者：林同
朝代：宋

上虞一巫女，名乃至今垂。
端的由純孝，非專在好辭。
曹娥
作者：林同
朝代：宋
体裁：五言绝句

上虞一巫女，名乃至今垂。端的由纯孝，非专在好辞。
曾子
作者：林同
朝代：宋

全归有明训，珍重恐伤肤。
小子启手足，吾今知免夫。
曾子
作者：林同
朝代：宋

全歸有明訓，珍重恐傷膚。
小子啟手足，吾今知免夫。
有子
作者：林同
朝代：宋

其爲人也孝，好亂未之聞。
曾以是取怨，無人語蓋勳。
木兰
作者：林同
朝代：宋

谨勿悲生女，均之有至情。
萦能赎父罪，兰亦替爷征。
木蘭
作者：林同
朝代：宋

謹勿悲生女，均之有至情。
縈能贖父罪，蘭亦替爺征。
李乂
作者：林同
朝代：宋

俱以文章显，无惭孝谨称。
弟兄同一集，华萼着嘉名。
李乂
作者：林同
朝代：宋

俱以文章顯，無慙孝謹稱。
弟兄同一集，華萼著嘉名。
李勉
作者：林同
朝代：宋

不誅人厭己，而恕子祈親。
賢矣李觀察，今無復此人。
李勉
作者：林同
朝代：宋

不诛人厌己，而恕子祈亲。
贤矣李观察，今无復此人。
李唐
作者：林同
朝代：宋

我念卿毋怪，难拚膝上儿。
好将南内意，说与肃宗知。
李唐
作者：林同
朝代：宋

我念卿毋怪，難拚膝上兒。
好將南內意，說與肅宗知。
李士謙
作者：林同
朝代：宋

殺生非孝也，人未必云然。
絕口殺害語，君看自小年。
李孝女
作者：林同
朝代：宋
体裁：五言绝句

奔丧脱贼手，庐墓至终身。此大丈夫事，谁云一妇人。
李孝女
作者：林同
朝代：宋

奔喪脫賊手，廬墓至終身。
此大丈夫事，誰云一婦人。
李密
作者：林同
朝代：宋

事親苦日短，爲子願爲兄。
懇懇報劉語，令人涕泗橫。
李崇
作者：林同
朝代：宋

侯封何尔泣，儿幼乃无勋。
恐莫终亲养，应将报主恩。
李崇
作者：林同
朝代：宋

侯封何爾泣，兒幼乃無勳。
恐莫終親養，應將報主恩。
李晟
作者：林同
朝代：宋

箇是一孤儿，曾闻事母时。
身能几许大，却佩国安危。
李晟
作者：林同
朝代：宋

箇是一孤兒，曾聞事母時。
身能幾許大，却佩國安危。
李景讓
作者：林同
朝代：宋

既爾家能孝，還於國盡忠。
誰宜舉斯爵，知是莫如公。
李景让
作者：林同
朝代：宋

既尔家能孝，还于国尽忠。
谁宜举斯爵，知是莫如公。
李曇
作者：林同
朝代：宋

養親還樂道，不仕至終身。
海內稱高士，非專鄉里人。
李興
作者：林同
朝代：宋

刲股如爲孝，還應載聖經。
莫明柳子意，因甚取殘形。
李訥
作者：林同
朝代：宋

先人敝廬在，觸目百悲辛。
忍作優笑地，圖娛權貴人。
李賢
作者：林同
朝代：宋

誰知學進處，不在好爲師。
好把銘心底，分明說與伊。
李贤
作者：林同
朝代：宋

谁知学进处，不在好为师。
好把铭心底，分明说与伊。
李迥秀
作者：林同
朝代：宋

生我者为母，无缘贵贱分。
不思駡婢语，何可使亲闻。
李迥秀
作者：林同
朝代：宋

生我者爲母，無緣貴賤分。
不思駡婢語，何可使親聞。
杜延年
作者：林同
朝代：宋

怪來御史府，坐榻不如初。
曾是父坐處，而爲子敢居。
東夷大連少連
作者：林同
朝代：宋

大連少連者，夫子筆之書。
誰謂東夷子，而於喪善居。
東海孝婦
作者：林同
朝代：宋

如何殺一婦，能致旱三年。
婦孝無知者，知之惟老天。
東海王疆
作者：林同
朝代：宋

史以太伯比，斯評恐未真。
我知東海意，不忍母他人。
林攒
作者：林同
朝代：宋

七闽独莆郡，双阙鬰相望。
岂识林孝子，曾来尉福唐。
林放
作者：林同
朝代：宋

故寧戚以儉，罔或易而奢。
致得千載下，人稱問禮家。
林欑
作者：林同
朝代：宋

七閩獨莆郡，雙闕鬰相望。
豈識林孝子，曾來尉福唐。
柳下惠
作者：林同
朝代：宋

忍於父母國，去此欲何之。
所以柳下季，三爲魯士師。
柳宗元
作者：林同
朝代：宋

乃翁定奇士，先友盡斯人。
福畤智已故，儀曹意轉新。
柳玭
作者：林同
朝代：宋

名父難爲子，纖瑕即辱身。
直須留面目，他日見先人。
桓沖
作者：林同
朝代：宋

不辭身作質，只爲母須羊。
此日江州牧，當年買德郎。
梁夫人嬺
作者：林同
朝代：宋
体裁：五言绝句

能返母万里，还荣父九原。可怜帝有母，亦自待人言。
梁夫人嬺
作者：林同
朝代：宋

能返母萬里，還榮父九原。
可憐帝有母，亦自待人言。
楊子
作者：林同
朝代：宋

不可得而久，其惟父母乎。
諄諄愛日語，楊氏豈欺予。
楊愔
作者：林同
朝代：宋

渭陽曾讀未，對酒偶言詩。
舅作如此語，兒那能不悲。
楊震
作者：林同
朝代：宋

尚自畏四知，於親豈忍欺。
種藍有助者，拔去不妨奇。
楚孝王
作者：林同
朝代：宋

一自王之國，于今二十年。
了無纖芥過，都是孝慈然。
樂恢
作者：林同
朝代：宋

父今爲令繫，號泣不停聲。
彼令亦人耳，而寧不我矜。
樂正子春
作者：林同
朝代：宋

向非親在念，念念每精專。
未必飯加損，能令疾脫然。
樂頤之
作者：林同
朝代：宋

痛殊未易忍，絕不一呻吟。
豈復知身疾，惟愁戚母心。
樊宏
作者：林同
朝代：宋

能损数百万，不听债家偿。
要自父一语，铭心不敢忘。
樊宏
作者：林同
朝代：宋

能損數百萬，不聽債家償。
要自父一語，銘心不敢忘。
樊遲
作者：林同
朝代：宋

當知一朝忿，必不忍于人。
豈止身忘却，還應及乃親。
歐陽通
作者：林同
朝代：宋

夜直藉藁寢，入朝徒跣行。
雖知迫明詔，可惜欠陳情。
武王
作者：林同
朝代：宋

經言事父孝，所以事天明。
疾間加再飯，夢中與九齡。
武王
作者：林同
朝代：宋
体裁：五言绝句

经言事父孝，所以事天明。疾间加再饭，梦中与九龄。
段秀實
作者：林同
朝代：宋

意其失兵久，怏怏必吾從。
奪笏直前擊，那知是孝童。
江泌
作者：林同
朝代：宋

菜心且不食，親念一何深。
爲爾有生意，存吾不忍心。
江淹
作者：林同
朝代：宋

賣薪圖養母，何許得貂蟬。
知在採薪處，庸非吉兆然。
江革
作者：林同
朝代：宋

挽車極勞苦，逃賊最間關。
太息江巨孝，能爲人所難。
汤
作者：林同
朝代：宋
体裁：五言绝句

奉先思孝也，不祀岂其情。以至使亳众，而甘为葛耕。
沙陀阿跌光进
作者：林同
朝代：宋
体裁：五言绝句

三年不归寝，至性切于亲。不信沙陀种，还生如此人。
沙陀阿跌光進
作者：林同
朝代：宋

三年不歸寢，至性切於親。
不信沙陀種，還生如此人。
泰伯
作者：林同
朝代：宋

为怜季有子，逆探父传贤。
断髮文身事，诬哉司马迁。
泰伯
作者：林同
朝代：宋

爲憐季有子，逆探父傳賢。
斷髮文身事，誣哉司馬遷。
清河王庆
作者：林同
朝代：宋

乞以臣骸骨，下从樊濯原。
生虽阙亲养，没拟报私恩。
清河王慶
作者：林同
朝代：宋

乞以臣骸骨，下從樊濯原。
生雖闕親養，沒擬報私恩。
湯
作者：林同
朝代：宋

奉先思孝也，不祀豈其情。
以至使亳衆，而甘爲葛耕。
潁考叔
作者：林同
朝代：宋

茅焦甘伏質，考叔請留羹。
大隧如初樂，咸陽虛左迎。
灵辄
作者：林同
朝代：宋

翳桑一饿者，念念母之存。
頼有赵宣子，能为别具飧。
烏
作者：林同
朝代：宋

靈烏噪何許，反哺向中林。
人可不如鳥，而無憂母心。
燕雀
作者：林同
朝代：宋

共母一屋下，寧知屋欲然。
不須譏寡智，相哺政堪憐。
犬
作者：林同
朝代：宋

食肉隠两颊，饲母向颓垣。
终感主养母，能将死报恩。
犬
作者：林同
朝代：宋

食肉隠兩頰，飼母向頹垣。
終感主養母，能將死報恩。
狄仁傑
作者：林同
朝代：宋

狄請使絕域，柳甘易播州。
爲憐劉母在，深恐鄭親憂。
猿
作者：林同
朝代：宋

不忍身逃箭，知为母塞疮。
人心有如此，兽面本何常。
猿
作者：林同
朝代：宋

不忍身逃箭，知爲母塞瘡。
人心有如此，獸面本何常。
王僧儒
作者：林同
朝代：宋

孝經雖始教，何但習於初。
欲得如兒願，常常誦此書。
王孫賈
作者：林同
朝代：宋

爲齊臣子者，此日若無聞。
獨有王孫賈，能知慰倚門。
王崇
作者：林同
朝代：宋

風雹忽止處，禾麥獨依然。
料得天公意，知爲孝子田。
王延
作者：林同
朝代：宋

酷矣杖流血，奇哉魚躍冰。
能令母心悟，不異己親生。
王延
作者：林同
朝代：宋

酷矣杖流血，奇哉鱼跃冰。
能令母心悟，不异己亲生。
王式
作者：林同
朝代：宋

三百五篇內，凡言忠孝人。
未嘗不流涕，反復爲王陳。
王式
作者：林同
朝代：宋

三百五篇内，凡言忠孝人。
未尝不流涕，反復为王陈。
王悅
作者：林同
朝代：宋

色養傾餘子，高名重一時。
足爲丞相喜，豈計外人知。
王悦
作者：林同
朝代：宋

色养倾余子，高名重一时。
足为丞相喜，岂计外人知。
王祥
作者：林同
朝代：宋

風柰應難守，冬魚未易求。
剖冰不辭凍，抱樹可勝愁。
王祥
作者：林同
朝代：宋

风柰应难守，冬鱼未易求。
剖冰不辞冻，抱树可胜愁。
王秀之
作者：林同
朝代：宋

一事真堪笑，今人妾直靈。
都緣無至性，徒欲亂多聲。
王脩
作者：林同
朝代：宋

去年今社日，撫事倍酸辛。
罷社爲兒泣，鄉鄰定可人。
王裒
作者：林同
朝代：宋

悲哉生我句，柰此念亲何。
墓侧有枯树，诗中无蓼莪。
王裒
作者：林同
朝代：宋

悲哉生我句，柰此念親何。
墓側有枯樹，詩中無蓼莪。
王陽
作者：林同
朝代：宋

禮經稱孝子，不服闇登危。
所以九折阪，囘車不敢馳。
班固
作者：林同
朝代：宋

前烈知純淑，孤蹤愧眇矇。
果能筆敘傳，不枉賦幽通。
甄逢
作者：林同
朝代：宋

史書良爲稹，褒詔却因袁。
足使濟不朽，何堪逢自言。
田叔
作者：林同
朝代：宋

勿以梁事問，將遺太后憂。
若非叔長者，誰爲帝忠謀。
申生
作者：林同
朝代：宋

姬泣賊由子，子辭必罪姬。
爲憂君不樂，寧死莫君知。
疏受
作者：林同
朝代：宋

豈如吾父子，歸老故鄉身。
一聽知足誨，欣然從大人。
白華孝子
作者：林同
朝代：宋

廉恥有微缺，須知孝未純。
白華何所似，所似皎然身。
百济王扶余义慈
作者：林同
朝代：宋
体裁：五言绝句

夷方虽尔异，天性本然同。自昔闻曾子，如今在海东。
百濟王扶餘義慈
作者：林同
朝代：宋

夷方雖爾異，天性本然同。
自昔聞曾子，如今在海東。
皇侃
作者：林同
朝代：宋

儒釋本同途，遺經非爾殊。
未應普門品，勝似仲尼居。
皇甫謐
作者：林同
朝代：宋

盡棄平生物，惟齎一孝經。
死猶不忘孝，臨沒苦丁寧。
皇甫谧
作者：林同
朝代：宋

尽弃平生物，惟赍一孝经。
死犹不忘孝，临没苦丁宁。
盛彥
作者：林同
朝代：宋

既知爲異物，號泣絕還生。
未有蠐螬炙，翻令母目明。
盧元禮妻
作者：林同
朝代：宋

貞孝謚已美，何堪復女宗。
一朝下明詔，千載被流風。
目连会
作者：林同
朝代：宋
体裁：五言绝句

能将身入地，拔取母生天。岁岁盂兰会，今犹说目连。
目連會
作者：林同
朝代：宋

能將身入地，拔取母生天。
歲歲盂蘭會，今猶說目連。
睦州
作者：林同
朝代：宋

捨俗還將母，禪關晦迹深。
共呼擔板漢，誰識織蒲心。
睦州
作者：林同
朝代：宋
体裁：五言绝句

舍俗还将母，禅关晦迹深。共呼担板汉，谁识织蒲心。
石建
作者：林同
朝代：宋

服勞曾是孝，那更委諸人。
建已老白首，中裙滌必親。
石祁子
作者：林同
朝代：宋

執親之喪者，可沐浴其身。
不待石祁兆，知非佩玉人。
祖納
作者：林同
朝代：宋

視膳子之職，何須自執炊。
閑將心比竝，合是手成持。
祖纳
作者：林同
朝代：宋

视膳子之职，何须自执炊。
闲将心比并，合是手成持。
禹
作者：林同
朝代：宋
体裁：五言绝句

伤心九载绩，焦思八年中。启亦呱呱泣，惟思度土功。
禹
作者：林同
朝代：宋

傷心九載績，焦思八年中。
啟亦呱呱泣，惟思度土功。
禽兽昆虫之孝十首 其一 乌
作者：林同
朝代：宋

灵乌噪何许，反哺向中林。人可不如鸟，而无爱母心。
禽兽昆虫之孝十首 其七 羊羔
作者：林同
朝代：宋

已分几上肉，谁藏腹下刀。安知羊不死，乃复自羊羔。
禽兽昆虫之孝十首 其三 燕雀
作者：林同
朝代：宋
体裁：五言绝句

共母一屋下，宁知屋欲然。不须讥寡智，相哺政堪怜。
禽兽昆虫之孝十首 其五 猿
作者：林同
朝代：宋

不忍身逃箭，知为母塞疮。人心有如此，兽面本何尝。
禽兽昆虫之孝十首 其八 豺獭
作者：林同
朝代：宋

曾闻豺祭兽，还见獭陈鱼。人苟不知祭，能如豺獭无。
禽兽昆虫之孝十首 其六 犬
作者：林同
朝代：宋

食肉隐两颊，饲母向颓垣。终感主人养，能将死报恩。
禽兽昆虫之孝十首·乌
作者：林同
朝代：宋

灵乌噪何许，反哺向中林。人可不如鸟，而无爱母心。好是鹤鸣阴，居然子和声。休云气所感，自是物之情。共母一屋下，宁知屋欲然。不须讥寡智，相哺政堪怜。虎狼不仁也，何乃谓之仁。仁之于父子，父子亦相亲。不忍身逃箭，知为母塞疮。人心有如此，兽面本何尝。食肉隐两颊，饲母向颓垣。终感主人养，能将死报恩。已分几上肉，谁藏腹下刀。安知羊不死，乃复自羊羔。曾闻豺祭兽，还见獭陈鱼。人苟不知祭，能如豺獭无。似有人传讣，来从榛莽中。叩头至流血，垂泣有哀容。子母不相离，何心办捣蚨。忍能利铜臭，不枉唤钱愚。
秋胡子妻
作者：林同
朝代：宋
体裁：五言绝句

妾面羞君面，君心异妾心。那能不念母，却遗别人金。
秋胡子妻
作者：林同
朝代：宋

妾面羞君面，君心異妾心。
那能不念母，却遺別人金。
秦康公
作者：林同
朝代：宋

懷哉送舅氏，曰至渭之陽。
念母如存意，悠悠寄二章。
穆宁
作者：林同
朝代：宋

傥非亲所乐，至枉道而行。
虽以三牲养，难辞不孝名。
穆寧
作者：林同
朝代：宋

儻非親所樂，至枉道而行。
雖以三牲養，難辭不孝名。
窦章
作者：林同
朝代：宋

蔬食可堪贫，勤哉孝养亲。
蓬莱知不远，应是着斯人。
竇章
作者：林同
朝代：宋

蔬食可堪貧，勤哉孝養親。
蓬萊知不遠，應是著斯人。
竇融
作者：林同
朝代：宋

璽書來萬里，鼎足許三分。
解道爲忠易，誰知以孝聞。
管仲
作者：林同
朝代：宋

戰敗不羞走，誰爲知我深。
叔知我有母，亮我走時心。
緹縈
作者：林同
朝代：宋

仁矣文皇詔，悲哉少女書。
至今民受賜，非但活淳于。
缇萦
作者：林同
朝代：宋
体裁：五言绝句

仁矣文皇诏，悲哉少女书。至今民受赐，非但活淳于。
羊羔
作者：林同
朝代：宋

已分机上肉，誰藏腹下刀。
安知羊不死，乃復自羊羔。
羊羔
作者：林同
朝代：宋

已分机上肉，谁藏腹下刀。
安知羊不死，乃復自羊羔。
老子
作者：林同
朝代：宋
体裁：五言绝句

子之于父母，毋以有其身。老子玄虚祖，谆谆此语人。
老子
作者：林同
朝代：宋

子之於父母，毋以有其身。
老子玄虛祖，諄諄此語人。
老莱子
作者：林同
朝代：宋

七十已中寿，人生似此希。
绝怜老莱子，犹自作儿嬉。
老萊子
作者：林同
朝代：宋

七十已中壽，人生似此希。
絕憐老萊子，猶自作兒嬉。
耿國
作者：林同
朝代：宋

封侯誰不願，顧我獨何心。
爲憶父所愛，偏於少子深。
舜
作者：林同
朝代：宋

孩提知所愛，妻子具而衰。
大孝終身慕，予於舜見之。
舜
作者：林同
朝代：宋
体裁：五言绝句

孩提知所爱，妻子具而衰。大孝终身慕，予于舜见之。
苏仙公
作者：林同
朝代：宋

世传苏氏子，白日去登仙。
念母留空柜，敲时即得钱。
若鞮单于
作者：林同
朝代：宋
体裁：五言绝句

汉语杂胡语，堪嗤莽太愚。安知若鞮字，已是孝单于。
若鞮單于
作者：林同
朝代：宋

漢語雜胡語，堪嗤莽太愚。
安知若鞮字，已是孝單于。
范宣
作者：林同
朝代：宋

手直微伤尔，如何忽改容。
不能全所受，此痛政无穷。
范宣
作者：林同
朝代：宋

手直微傷爾，如何忽改容。
不能全所受，此痛政無窮。
范滂
作者：林同
朝代：宋

寧將身塞禍，不忍母流離。
我自不爲惡，黄泉今有辭。
茅容
作者：林同
朝代：宋

雞乃爲母設，蔬惟與客同。
賢哉茅季偉，誤矣郭林宗。
荀何
作者：林同
朝代：宋

古称有曾闵，今復见荀何。
为孝一而已，能行无甚高。
荀何
作者：林同
朝代：宋

古稱有曾閔，今復見荀何。
爲孝一而已，能行無甚高。
華寶
作者：林同
朝代：宋

憶父去時語，爾來七十秋。
終焉不忍冠，灑淚望秦州。
葉公諸梁
作者：林同
朝代：宋

隨母適異國，先歸汝忍能。
致人不正視，應是得人憎。
董仲舒
作者：林同
朝代：宋

漢有孝廉舉，誰知發自舒。
可憐三策罷，却去相江都。
董召南
作者：林同
朝代：宋

躬稼復樵渔，养亲还读书。
不闻官赐帛，惟见吏催租。
董召南
作者：林同
朝代：宋

躬稼復樵漁，養親還讀書。
不聞官賜帛，惟見吏催租。
蓼莪孝子
作者：林同
朝代：宋

莫遂終養志，難酬罔極恩。
哀哀父母句，腸斷不堪聞。
蔡邕
作者：林同
朝代：宋

自非易寒暑，未始解衣襟。
不謂母疾久，三年惟一心。
蔡順
作者：林同
朝代：宋

賊疑拾葚異，母怪棄薪還。
雷震輒圜冢，火飛因伏棺。
蔡顺
作者：林同
朝代：宋

贼疑拾葚异，母怪弃薪还。
雷震辄圜冢，火飞因伏棺。
薛修
作者：林同
朝代：宋

邑令直微尔，争如相国荣。
可怜留母养，不忍听兄迎。
薛包
作者：林同
朝代：宋

所懼子不孝，何愁父失慈。
涕流分出日，天定感還時。
薛脩
作者：林同
朝代：宋

邑令直微爾，爭如相國榮。
可憐留母養，不忍聽兄迎。
蘇不韋
作者：林同
朝代：宋

要使生者毒，休譏枯骨讎。
看他郭太論，比似伍員優。
蘇仙公
作者：林同
朝代：宋

世傳蘇氏子，白日去登仙。
念母留空柜，敲時即得錢。
虎狼
作者：林同
朝代：宋

虎狼不仁也，何乃謂之仁。
仁之於父子，父子亦相親。
虎狼
作者：林同
朝代：宋
体裁：五言绝句

虎狼不仁也，何乃谓之仁。仁之于父子，父子亦相亲。
號吾
作者：林同
朝代：宋

如何降塞下，不復戀羌中。
既是能將母，還應知向風。
蛇
作者：林同
朝代：宋
体裁：五言绝句

似有人传讣，来从榛莽中。叩头至流血，垂泣有哀容。
蛇
作者：林同
朝代：宋

似有人傳訃，來從榛莽中。
叩頭至流血，垂泣有哀容。
衛七子
作者：林同
朝代：宋

幾諫勞不怨，明明載魯論。
未應小弁作，得竝凱風言。
衛女
作者：林同
朝代：宋

歸寧不可得，何以寫吾憂。
不似肥泉水，悠悠淇上流。
衛武公
作者：林同
朝代：宋

孝子身終者，非終父母身。
武公年九十，戒我尚諄諄。
袁君正
作者：林同
朝代：宋

家人勸我睡，共說不眠難。
官既未得差，眠時自不安。
裴子余
作者：林同
朝代：宋

直以孝为谥，真无愧此心。
可怜张说叹，知得子余深。
裴子餘
作者：林同
朝代：宋

直以孝爲謚，真無愧此心。
可憐張說歎，知得子餘深。
裴敬彝
作者：林同
朝代：宋

親命懸醫手，敢將親命輕。
爲輿不辭往，重母故身迎。
褚德逸
作者：林同
朝代：宋

至老能無倦，真爲善事親。
叔褒非佞者，何事拜鄰人。
褚翔
作者：林同
朝代：宋

謹毋昧方寸，是處有神明。
夜半爲親禱，空中彈指聲。
褚翔
作者：林同
朝代：宋

谨毋昧方寸，是处有神明。
夜半为亲祷，空中弹指声。
西羌东吾
作者：林同
朝代：宋
体裁：五言绝句

循循祇自守，何独此羌然。直以父在汉，忍将身犯边。
西羌東吾
作者：林同
朝代：宋

循循祇自守，何獨此羌然。
直以父在漢，忍將身犯邊。
解叔謙
作者：林同
朝代：宋

膽醫顔母疾，藤療解親風。
忽不見童子，俄然失老公。
許孜
作者：林同
朝代：宋

能感猛鷙類，都無搏噬心。
同遊至鹿虎，共宿有鳩鷹。
許孝謹
作者：林同
朝代：宋

既不忍飲乳，還能知奉親。
何曾自人教，端是出天真。
許真君
作者：林同
朝代：宋

鄉以孝廉舉，仙爲孝道宗。
謂予言不信，君請問蘭公。
謝朏
作者：林同
朝代：宋

直以父名戲，其爲君命同。
胐能禮自處，似是勝超宗。
謝皭
作者：林同
朝代：宋

一家感兒孝，不欲使親驚。
盡作屏氣語，咸爲納屨行。
许真君
作者：林同
朝代：宋

乡以孝廉举，仙为孝道宗。
谓予言不信，君请问兰公。
谢朏
作者：林同
朝代：宋

直以父名戏，其为君命同。
胐能礼自处，似是胜超宗。
豺獭
作者：林同
朝代：宋

曾闻豺祭兽，还见獭陈鱼。
人苟不知祭，能如豺獭乎。
豺獺
作者：林同
朝代：宋

曾聞豺祭獸，還見獺陳魚。
人苟不知祭，能如豺獺乎。
貢禹
作者：林同
朝代：宋

安用孝與弟，今人誖得官。
一聞陽在位，自是合彈冠。
賈獲
作者：林同
朝代：宋

扶母猶可免，棄君安所之。
可能共母載，忍不授君綏。
賈直言
作者：林同
朝代：宋

幾曾聞飲鴆，有不隕其身。
那得獨全活，天應知代親。
賈誼
作者：林同
朝代：宋

誶言取箕箒，德色借耰鋤。
不是賈年少，還能痛哭無。
贡禹
作者：林同
朝代：宋

安用孝与弟，今人誖得官。
一闻阳在位，自是合弹冠。
贤者之孝二百四十首 其一 契
作者：林同
朝代：宋
体裁：五言绝句

天性生虽具，人伦教可无。往哉亲父子，汝契作司徒。
贤者之孝二百四十首 其一百 郭基
作者：林同
朝代：宋
体裁：五言绝句

岂伊东閤里，无似督邮贤。直把孝行荐，今人少孟坚。
贤者之孝二百四十首 其一百一 廉范
作者：林同
朝代：宋
体裁：五言绝句

亲丧徒步负，万里历岷峨。何事今人说，惟知襦裤歌。
贤者之孝二百四十首 其一百七 乐恢
作者：林同
朝代：宋
体裁：五言绝句

父今为令系，号泣不停声。彼令亦人耳，而宁不我矜。
贤者之孝二百四十首 其一百七十 江淹
作者：林同
朝代：宋
体裁：五言绝句

卖薪图养母，何许得貂蝉。知在采薪处，庸非吉兆然。
贤者之孝二百四十首 其一百七十一 庾黔娄
作者：林同
朝代：宋
体裁：五言绝句

惊心已云异，尝粪不妨难。庾令何为者，凭君着眼看。
贤者之孝二百四十首 其一百七十三 任昉
作者：林同
朝代：宋
体裁：五言绝句

晰常嗜羊枣，遥亦重槟榔。参至不忍食，昉宁能独尝。
贤者之孝二百四十首 其一百七十九 皇侃
作者：林同
朝代：宋
体裁：五言绝句

儒释本同途，遗经非尔殊。未应普门品，胜似仲尼居。
贤者之孝二百四十首 其一百七十二 庾域
作者：林同
朝代：宋
体裁：五言绝句

惜矣戴良诞，贤哉庾域诚。真能感鹤唳，何至学驴鸣。
贤者之孝二百四十首 其一百七十五 褚翔
作者：林同
朝代：宋
体裁：五言绝句

谨母昧方寸，是处有神明。夜半为亲祷，空中弹指声。
贤者之孝二百四十首 其一百七十八 袁君正
作者：林同
朝代：宋
体裁：五言绝句

家人劝我睡，共说不眠难。官既未得差，眠时自不安。
贤者之孝二百四十首 其一百七十六 徐孝克
作者：林同
朝代：宋
体裁：五言绝句

自今所赐馔，特敕许将还。为尔心饷母，君前无所餐。
贤者之孝二百四十首 其一百三 张歆
作者：林同
朝代：宋
体裁：五言绝句

去官因脱囚，为感戴天仇。史氏乃失实，却云逃报雠。
贤者之孝二百四十首 其一百三十七 祖纳
作者：林同
朝代：宋
体裁：五言绝句

视膳子之职，何须自执炊。閒将心比并，合是手成持。
贤者之孝二百四十首 其一百三十三 和峤
作者：林同
朝代：宋
体裁：五言绝句

要以礼法论，休言哀毁同。但观生和峤，定胜死王戎。
贤者之孝二百四十首 其一百三十九 范宣
作者：林同
朝代：宋
体裁：五言绝句

手直微伤耳，如何忽改容。不能全所受，此痛政无穷。
贤者之孝二百四十首 其一百三十二 李密
作者：林同
朝代：宋
体裁：五言绝句

事亲苦日短，为子愿为兄。恳恳报刘语，令人涕泗横。
贤者之孝二百四十首 其一百三十五 荀何
作者：林同
朝代：宋
体裁：五言绝句

古称有曾闵，今复见荀何。惟孝一而已，能行无甚高。
贤者之孝二百四十首 其一百三十八 丁仪子
作者：林同
朝代：宋
体裁：五言绝句

尚自不与米，何堪大遗金。丁仪为有子，文略是诬亲。
贤者之孝二百四十首 其一百三十六 王祥
作者：林同
朝代：宋
体裁：五言绝句

风李应难守，冬鱼未易求。剖冰不辞冻，抱树可胜愁。
贤者之孝二百四十首 其一百三十四 王裒
作者：林同
朝代：宋
体裁：五言绝句

悲哉生我句，奈此念亲何。墓侧有枯树，诗中无蓼莪。
贤者之孝二百四十首 其一百九 薛包
作者：林同
朝代：宋
体裁：五言绝句

所惧子不孝，何愁父失慈。涕流分出日，天定感还时。
贤者之孝二百四十首 其一百九十 刘献之
作者：林同
朝代：宋
体裁：五言绝句

百行孝为首，诸人傥未知。下帷空自苦，蹑屩竟何裨。
贤者之孝二百四十首 其一百九十一 崔道固
作者：林同
朝代：宋
体裁：五言绝句

是谁迫我母，持炙至诸宾。惊起自接取，云宾此老亲。
贤者之孝二百四十首 其一百九十七 房玄龄
作者：林同
朝代：宋
体裁：五言绝句

人皆因禄富，我独以官贫。佩父清白训，为唐第一人。
贤者之孝二百四十首 其一百九十三 李贤
作者：林同
朝代：宋
体裁：五言绝句

谁知学进处，不在好为师。好把铭心道，分明说与伊。
贤者之孝二百四十首 其一百九十二 于仲文
作者：林同
朝代：宋
体裁：五言绝句

读书无见处，与不读书同。勿谓儿年小，能知孝与忠。
贤者之孝二百四十首 其一百九十五 李士谦
作者：林同
朝代：宋
体裁：五言绝句

杀生非孝也，人未必云然。绝口杀害语，君看自小年。
贤者之孝二百四十首 其一百九十六 文中子
作者：林同
朝代：宋
体裁：五言绝句

先人旧所理，汾曲有田庐。何意求闻达，弹琴自著书。
贤者之孝二百四十首 其一百九十四 李崇
作者：林同
朝代：宋
体裁：五言绝句

封侯何尔泣，儿幼乃无勋。恐莫终亲养，应将报主恩。
贤者之孝二百四十首 其一百二 邓彪
作者：林同
朝代：宋
体裁：五言绝句

让国异母弟，如彪正自奇。今人有同彦，煮豆且燃萁。
贤者之孝二百四十首 其一百二十 鲍永
作者：林同
朝代：宋
体裁：五言绝句

礼经涤匕出，叱狗不言焉。一旦鲍妻去，那知在母前。
贤者之孝二百四十首 其一百二十一 仇览
作者：林同
朝代：宋
体裁：五言绝句

蒲亭一长耳，何许得歌声。化我鸱枭类，而今哺所生。
贤者之孝二百四十首 其一百二十七 王修
作者：林同
朝代：宋
体裁：五言绝句

去年今社日，抚事倍酸辛。罢社为儿泣，乡邻定可人。
贤者之孝二百四十首 其一百二十三 郑康成
作者：林同
朝代：宋
体裁：五言绝句

播植以养亲，家贫至假田。焉知后学者，尽唤作儒先。
贤者之孝二百四十首 其一百二十九 孟宗
作者：林同
朝代：宋
体裁：五言绝句

万象死灰色，千林号怒声。何人苦哀泣，冻竹强抽萌。
贤者之孝二百四十首 其一百二十五 徐季登
作者：林同
朝代：宋
体裁：五言绝句

南州徐高士，姓字满东都。有子笃孝行，终丧竟隐居。
贤者之孝二百四十首 其一百二十八 徐庶
作者：林同
朝代：宋
体裁：五言绝句

不胜方寸乱，岂假二心持。忍矣王陵将，贤哉徐庶辞。
贤者之孝二百四十首 其一百二十六 周燮
作者：林同
朝代：宋
体裁：五言绝句

未能追绮季，且复守东冈。为有先庐在，他山忍遁藏。
贤者之孝二百四十首 其一百二十四 李昙
作者：林同
朝代：宋
体裁：五言绝句

养亲还乐道，不仕至终身。海内称高士，非专乡里人。
贤者之孝二百四十首 其一百五十 皇甫谧
作者：林同
朝代：宋
体裁：五言绝句

尽弃平生物，惟赍一孝经。死犹不忘孝，临没苦叮咛。
贤者之孝二百四十首 其一百五十七 谢㬭
作者：林同
朝代：宋
体裁：五言绝句

一家感儿孝，不欲使亲惊。尽作屏气语，咸为纳屦行。
贤者之孝二百四十首 其一百五十三 乐颐之
作者：林同
朝代：宋
体裁：五言绝句

痛殊未易忍，绝不一呻吟。岂复知身疾，惟愁戚母心。
贤者之孝二百四十首 其一百五十九 古成诜
作者：林同
朝代：宋
体裁：五言绝句

礼岂为我设，如伤风教何。不堪睎阮籍，直欲刃韦高。
贤者之孝二百四十首 其一百五十二 二王
作者：林同
朝代：宋
体裁：五言绝句

要以孝行取，宁将学业论。锡无惭玉友，铨可谓金昆。
贤者之孝二百四十首 其一百五十五 解叔谦
作者：林同
朝代：宋
体裁：五言绝句

胆医颜母疾，藤疗解亲风。忽不见童子，俄然失老公。
贤者之孝二百四十首 其一百五十八 谢朏
作者：林同
朝代：宋
体裁：五言绝句

直以父名戏，其为君命同。朏能礼自处，似是胜超宗。
贤者之孝二百四十首 其一百五十六 王秀之
作者：林同
朝代：宋
体裁：五言绝句

一事真堪笑，今人妾直灵。都缘无至性，徒欲乱多声。
贤者之孝二百四十首 其一百五十四 何子平
作者：林同
朝代：宋
体裁：五言绝句

干禄本为养，资身岂所安。珍肴与白粲，虽美若为餐。
贤者之孝二百四十首 其一百八 仲长统
作者：林同
朝代：宋
体裁：五言绝句

羡入帝王门，扬名与立身。何如养亲膳，每日得兼珍。